Πώς μπορεί ο υπολογιστής σου να παίξει το ρόλο… ψυχολόγου;\nΔημοσιεύθηκε στις 13 Ιανουαρίου, 201513 Ιανουαρίου, 2015 Δημοσιεύθηκε από "Scientificus" Anonymous Διαβάστε επίσης\nΡαγδαία είναι η ανάπτυξη και εξέλιξη των ηλεκτρονικών υπολογιστών σε ό,τι αφορά το πεδίο της τεχνητής νοημοσύνης, με αποτέλεσμα, να είναι σε θέση πλέον, ακόμη και να κρίνουν το χαρακτήρα και την προσωπικότητα των ανθρώπων!\nΣύμφωνα με το ΑΜΠΕ, Αμερικανοί επιστήμονες, για πρώτη φορά, συνέκριναν άμεσα την ικανότητα των υπολογιστών και των ανθρώπων, όσον αφορά την ακρίβεια των κρίσεων για την προσωπικότητα και συμπέραναν ότι τα μηχανήματα μπορούν πλέον να «διαβάσουν» πιο σωστά έναν άνθρωπο.\nΗ κρίση των υπολογιστών βασίζεται σε λογισμικό που χρησιμοποιεί ένα μόνο κριτήριο: τα «likes» (μου αρέσει) ενός ανθρώπου στο facebook σχετικά με διάφορα πράγματα, όπως ταινίες, μουσική, βιβλία, σπορ, προϊόντα, διασημότητες, πολιτικούς κ.α. Προηγούμενες μελέτες είχαν δείξει ότι τα «likes» ενός χρήστη, που θεωρούνται το «ψηφιακό αποτύπωμά» του, μπορούν να αποκαλύψουν τις πολιτικές και σεξουαλικές τάσεις του.\nΕρευνητές των πανεπιστημίων Κέμπριτζ της Βρετανίας και Στάνφορντ των ΗΠΑ, που έκαναν τη σχετική δημοσίευση στο περιοδικό «Πρακτικά της Εθνικής Ακαδημίας Επιστημών των ΗΠΑ» (PNAS), σύμφωνα με το BBC, το «Science» και το «New Scientist», ανέπτυξαν ένα λογισμικό που, μελετώντας το facebook, μπορεί να αξιολογήσει μια προσωπικότητα με μεγαλύτερη ακρίβεια από ό,τι οι φίλοι και τα μέλη της οικογένειας, παρ” όλο που οι τελευταίοι έχουν οικειότητα με έναν άνθρωπο. Μόνο ο ή η σύζυγος τα καταφέρνει (οριακά) καλύτερα από τον υπολογιστή.\nΤο μοντέλο των ερευνητών, όπως επεσήμαναν, αποτελεί μια εντυπωσιακή απόδειξη της ικανότητας των υπολογιστών να αναλύουν τα ψυχολογικά χαρακτηριστικά ενός ανθρώπου μέσω ανάλυσης ψηφιακών δεδομένων (data) και τίποτε άλλο. Το γεγονός ότι οι μηχανές μπορούν να μάθουν έναν άνθρωπο καλύτερα και από τους συνανθρώπους του, όπως είπαν οι επιστήμονες, αποτελεί ένα σημαντικό ορόσημο στον μακρύ δρόμο για μια πιο στενή σχέση μεταξύ ανθρώπων και μηχανών.\n«Στο μέλλον οι υπολογιστές θα μπορούν να ″διαβάζουν″ τα ψυχολογικά γνωρίσματά μας και να αντιδρούν ανάλογα, οδηγώντας έτσι στην ανάδυση μηχανών με συναισθηματική νοημοσύνη και κοινωνική επιδεξιότητα», δήλωσε η υπεύθυνη της μελέτης Γου Γιουγιού του Κέντρου Ψυχομετρικής του Κέμπριτζ. «Υπό αυτή την έννοια, οι διαδράσεις ανθρώπων – υπολογιστών που αποτυπώνονται σε ταινίες επιστημονικής φαντασίας όπως το φιλμ «Δικός της», φαίνεται να βρίσκονται πλέον στη σφαίρα του εφικτού», πρόσθεσε.\nΟι ερευνητές χρησιμοποίησαν ένα δείγμα 86.220 εθελοντών στο facebook, που συμπλήρωσαν ένα εκτενές ερωτηματολόγιο σχετικά με την προσωπικότητά τους, ενώ επέτρεψαν και την πρόσβαση στα «likes» τους. Με αυτό τον τρόπο, οι ερευνητές μπόρεσαν να δημιουργήσουν αλγόριθμους που συσχετίζουν τα «likes» με βασικά ψυχολογικά γνωρίσματα, όπως η εξωστρέφεια, η φιλικότητα, η αίσθηση καθήκοντος, η ύπαρξη νευρωτικών χαρακτηριστικών κ.α.\nΣτη συνέχεια, όσοι εθελοντές ήθελαν, κάλεσαν τους φίλους και συγγενείς τους να κρίνουν την προσωπικότητά τους μέσω ενός μικρότερου ερωτηματολογίου. Έτσι, 17.622 εθελοντές κρίθηκαν από ένα άτομο (συγγενή ή φίλο) και 14.410 από δύο.\nΤελικά, ο υπολογιστής έκανε τις δικές του ψυχολογικές αξιολογήσεις. Το συμπέρασμα ήταν ότι οι μηχανές και οι αλγόριθμοί τους, αναλύοντας έναν επαρκή αριθμό από «likes», πλησίαζαν περισσότερο από ό,τι οι συγγενείς και οι φίλοι στη «σκιαγράφηση» του ψυχολογικού «πορτρέτου» ενός ανθρώπου.\nΜόλις δέκα «likes» αρκούσαν για να ξεπεράσει ο υπολογιστής την κρίση ενός συναδέλφου, με 70 το μηχάνημα ήταν καλύτερος ψυχολόγος από έναν φίλο ή συγκάτοικο, με 150 από ένα μέλος της οικογένειας, ενώ με 300 συναγωνιζόταν τον/την σύζυγο. Ο μέσος χρήστης του facebook έχει 227 «likes» στο προφίλ του και ο αριθμός αυτός διαχρονικά αυξάνει, άρα στο μέλλον οι υπολογιστές θα έχουν την ευκαιρία να γίνουν ακόμη καλύτεροι ″ψυχολόγοι″.\nΟι ερευνητές παραδέχτηκαν ότι οι νέες «ψυχαναλυτικές» δυνατότητες των υπολογιστών θέτουν ηθικά ζητήματα προστασίας των δεδομένων της ιδιωτικής ζωής, γι” αυτό, όπως είπαν, οι χρήστες πρέπει να έχουν πάντα τον έλεγχο του «ψηφιακού αποτυπώματός» τους.\n«Υπάρχει μια πολύ μεγάλη σκοτεινή πλευρά σε αυτή την τεχνολογία. Με το πάτημα ενός κουμπιού, θα μπορούσε να εφαρμοστεί σε όλο τον πληθυσμό της Γης. Πρέπει να σιγουρευτούμε ότι θα λύσουμε σωστά αυτά τα ζητήματα», δήλωσε ο ερευνητής Μιχάλ Κοζίνσκι.\nΆλλοι ψυχολόγοι, όπως ο Ντέηβιντ Φάντερ του Πανεπιστημίου της Καλιφόρνια, επεσήμαναν ότι η ανθρώπινη προσωπικότητα είναι άκρως πολύπλοκη και έτσι ποτέ δεν θα καταφέρουν να την «πιάσουν» σωστά ακόμη και οι πιο εξελιγμένοι αλγόριθμοι. Ίσως ναι, ίσως όμως και όχι…\nΚοινωνία FACEBOOK, LIKES, ΑΜΠΕ, ΕΡΕΥΝΑ, ΚΑΛΙΦΟΡΝΙΑ, ΚΕΜΠΡΙΤΖ, ΥΓΕΙΑ, ΥΠΟΛΟΓΙΣΤΗΣ, ΨΥΧΟΛΟΓΙΑ Παλαιότερα άρθρα: "Scientificus" Anonymous Facebook3Twitter0Google+1LinkedIn0Pinterest0


Τρία πράγματα που κάνουν τα ζώδια να περνούν ωραία! - istioforos news Τρία πράγματα που κάνουν τα ζώδια να περνούν ωραία! - istioforos news\nΖΩΔΙΑ - Δημ.- 7 Αυγ 2019 - 1:45 μ.μ.\n• Κλασικά, ένας αγώνας ποδοσφαίρου, μπάσκετ, πυγμαχίας, κατς είναι η απόλαυση του Κριού. Ιδίως αν συμμετέχει κι εκείνος. Αν είναι απλός θεατής και τον συνοδεύεις, κάθισε κάπως μακριά του, μη σε πάρει καμιά αδέσποτη χειρονομία ενθουσιασμού • Μια βόλτα στο Λούνα Παρκ είναι επίσης καλή ιδέα. Όχι βέβαια για να ανεβεί στα καρουζέλ και στη ρόδα. Ονόματα όπως «ρωσικά βουνά» και «σφυρί» σου λένε κάτι; Παθαίνεις ίλιγγο μόνο που τα βλέπεις, αλλά ο Κριός θα κάνει ευχαρίστως 3-4 γύρους.\nItem Reviewed: Τρία πράγματα που κάνουν τα ζώδια να περνούν ωραία! Rating: 5 Reviewed By: istioforos news


elenastral: Δεκεμβρίου 2015\nΤα κατώτερα σώματά μας είναι πολύ πρόθυμα να είναι μηχανιστικά. Τους αρέσει να αναλαμβάνουν οποιαδήποτε δραστηριότητα και να την εκτελούν χωρίς τη συνειδητή συμμετοχή του ατόμου. Η συνειδητή δραστηριότητα πρέπει να είναι η καθημερινή μας επιδίωξη. Ό, τι κι αν κάνουμε, πρέπει να είμαστε συνειδητοί.\nΗ μηχανιστικότητα χρησιμοποιεί το αιθερικό σώμα χωρίς να το φορτίζει με ψυχική ενέργεια. Μία τέτοια μηχανιστική δραστηριότητα φθείρει το αιθερικό σώμα, και αισθάνεστε εξαντλημένοι. Αυτός είναι ο λόγος που σε κάθε συνειδητή δράση κερδίζετε ενέργεια. Κάθε φορά που "χάνεστε", θα χάνετε ενέργεια.\nΌλοι νομίζουμε ότι είμαστε αθάνατοι. Δεν είμαστε. Αθάνατοι είναι εκείνα τα όντα που δημιούργησαν τη συνέχεια της συνειδητότητας και έγιναν ζώντες ψυχές. Αν δεν οικοδομήσετε μια ζώσα ψυχή μέσα σας, αμέσως όταν θα πεθάνετε, θα διαλυθείτε, θα είστε τελειωμένοι. Τότε πώς ενσαρκώνεστε;\nΔεν ενσαρκώνεστε. Οι πράξεις σας, τα συναισθήματά σας, οι σκέψεις σας, αντηχούν στο Σύμπαν και έρχονται πίσω και σχηματίζουν την ίδια προσωπικότητα που είχατε. Αυτό είναι αυτό που ονομάζεται στην Ινδική και Θιβετανική σοφία, "scandas". Είναι τα scandas που χτίζουν ό, τι είστε τώρα, και δεν έχετε καμία συνέχεια της συνειδητότητας με το παρελθόν, ούτε με το μέλλον.\nΑμέσως όταν ο ήλιος μέσα σας ανατείλει, αποκτάτε τη συνέχεια της συνειδητότητας και γίνεστε αθάνατοι. Θυμάστε τις προηγούμενες ζωές σας; Δεν τις θυμάστε. Τότε είστε νεκροί. Ξέρετε πού πρόκειται να πάτε; Δεν το ξέρετε. Αυτός είναι ο λόγος για τον οποίο τα Χριστούγεννα είναι μια τέτοια σοβαρή στιγμή κατά την οποία πρόκειται να συνειδητοποιήσουμε, "Τι κάνω εδώ; Τι έχω κάνει για εξήντα, εβδομήντα, ογδόντα χρόνια;" Τι κάνατε; Φάγατε. Απολαύσατε. Αυτά είναι όλα. Μισήσατε, θυμώσατε, κλέψατε από τους ανθρώπους, εξαπατήσατε, αυτό ή εκείνο. Αυτό κάναμε. Πώς μπορούμε να το ξεπεράσουμε αυτό; Μπορούμε να γίνουμε ένα νέο ανθρώπινο ον.\nΈνα ολόκληρο έθνος μπορεί να χάσει την συνειδητότητά του όταν οι άνθρωποι εισάγουν χαμηλού επιπέδου στάνταρ σε αυτό\nΈνα ολόκληρο έθνος μπορεί να χάσει την συνειδητότητά του όταν οι άνθρωποι εισάγουν χαμηλού επιπέδου στάνταρ σε αυτό.\nΟι ηγέτες του μέλλοντος θα είναι πολύ προσεκτικοί ώστε τα ηθικά, θρησκευτικά, πολιτικά, εκπαιδευτικά και πολιτιστικά στάνταρ δεν εμπίπτουν σε χαμηλότερα επίπεδα από τις προσπάθειες των ανθρώπων που δεν έχουν στάνταρ ή που έχουν χαμηλά στάνταρ. Μια τέτοια πτώση θα μειώσει τη συνειδητότητα των λαών και θα προετοιμάσει το έδαφος για πολλά προβλήματα και δυσκολίες.\nPosted by Elena 0 Σχολια at 1:35 π.μ.\nΗ γυναίκα στον αρχαίο κόσμο λατρευόταν. Δεν ήταν μια διαφήμιση σε πορνογραφικά περιοδικά. Δεν ήταν ένα σύμβολο του σεξ, της λαγνείας. Ήταν ένα σύμβολο της ομορφιάς, της αγνότητας και της ευωδίας. Οπότε όταν οι άνθρωποι σκέφτονται τη γυναίκα, θα πρέπει να μην σκέφτονται το σεξ, το σώμα ή τα πόδια. Θα πρέπει να σκέφτονται, πρώτον, ότι αυτή η γυναίκα έχει μια ιδιαίτερη, θεία, ή παγκόσμια ποιότητα ως προς το πνεύμα της, που προκαλεί άνθισμα.\nΣτην αρχαιότητα κατανοούσαν ότι η γυναίκα είναι τόσο σημαντική, και ότι, όταν η γυναίκα εκφυλίζεται σε κάθε πολιτισμό, αυτός ο πολιτισμός τελειώνει. Αυτός είναι ο λόγος για τον οποίο λέμε, "Τα σπίτια χτίζονται ή καταστρέφονται από τις μητέρες." Είναι πολύ δυνατό αυτό!\nΜην ξεχνάτε. Μια σπουδαία γυναίκα μπορεί να γεννήσει ένα σπουδαίο παιδί. Ο πατέρας είναι εντάξει. Ο πατέρας είναι όμορφος, αλλά το παιδί δεν είναι εννέα μήνες στον πατέρα. Σε αυτούς τους εννέα μήνες συμβαίνει κάτι τόσο μυστικό. Σε αυτούς τους εννέα μήνες δεν οικοδομείτε μόνο τους μυς και τα οστά. Αυτό είναι αυτό που οι άνθρωποι συνήθως σκέφτονται, αλλά χτίζετε το συναισθηματικό μηχανισμό εκεί, μυστικούς μηχανισμούς, το νοητικό μηχανισμό, τα κίνητρα, το μέλλον, τα οράματα, τα όνειρα, τις φιλοδοξίες, την πνευματική διορατικότητα και προνοητικότητα. Χτίζετε όλα αυτά στο σώμα σας, και αν δεν τα έχετε όλα αυτά τα πράγματα, τι πρόκειται να δώσετε στο μωρό σας; Δίνετε αυτοκινητόδρομους, ατυχήματα, πόνους, ερεθισμούς, δουλειές, κλπ κλπ; Τι πρόκειται να δώσετε σε αυτό το μωρό που σας δίνεται ως δώρο;\nΤα μωρά σας είναι τα δώρα σας, τα ιερά δώρα σας. Είναι ένα μέρος του Θεού. Είναι ένα δώρο που έρχεται σε σας. Πώς πρέπει να δεχθείτε αυτό το δώρο, και πόσο άξιοι πρέπει να είστε για αυτό το δώρο, έτσι ώστε το δώρο να είναι πραγματικά σπουδαίο!\nΗ χάρη είναι τόσο σημαντική. Όταν βλέπω κορίτσια που φέρονται σαν καουμπόηδες, σαν άνδρες, είναι το αντίθετο της φύσης τους. Τα κορίτσια πρέπει να διασπείρουν χάρη, αρμονία, μουσική, χορό. Είναι τόσο όμορφο να βλέπεις τη γυναίκα στη χάρη της, με το ντύσιμό της, τα μαλλιά και τους τρόπους της.\nΧθες ήμουν σε ένα εστιατόριο. Ένα κορίτσι έβριζε τον άντρα της με τέτοιο τρόπο, που ακόμη και ένα αγόρι δεν μπορούσε να το κάνει αυτό. Αυτό δεν θα πρέπει να είναι η φύση της γυναίκας. Πρόκειται να τις λατρέψουμε επειδή οι άνδρες χρειάζεται να λατρεύουμε!\nΑν δεν έχετε κάποιον που μπορείτε να αγαπάτε και να λατρεύετε, είστε χαμένος! Και οι άνδρες δεν το παραδέχονται αυτό. Πηγαίνετε στην καρδιά σας και πραγματικά εξετάστε το. Όταν λατρεύετε αυτή τη γυναίκα, σας ανεβάζει. Αν δεν αγαπάτε τη γυναίκα ή αν εξευτελίζετε τη γυναίκα και την κάνετε βρώμικη, θα χάσετε τον εαυτό σας! Εδώ δεν σας δίνω θρησκεία, ψυχολογία, φυσική ή χημεία. Έτσι είναι η ζωή! Πραγματική ζωή! Θα πρέπει να έχετε κάποιον να λατρεύετε, και θα πρέπει να περιμένετε τις γυναίκες σας να είναι άξιες λατρείας. Κάντε τον εαυτό σας έναν λάτρη της ομορφιάς. Είναι τόσο όμορφο!\nΑν ένα άτομο δεν πιστεύει στην αιώνια ζωή, δεν θα έχει μετά θάνατον ζωή\nΑν ένα άτομο δεν πιστεύει στην αιώνια ζωή, εάν την αγνοεί εντελώς και λέει πως δεν υπάρχει μετά θάνατον ζωή, δεν θα έχει μετά θάνατον ζωή. Όταν πεθάνει, θα παραμείνει σε μια εντελώς ασυνείδητη κατάσταση μέχρι δύο χιλιάδες χρόνια αργότερα, που θα ενσαρκωθεί ξανά. Αν νομίζετε ότι θα έχετε μετά θάνατον ζωή, θα την έχετε. Αν δεν το νομίζετε, είστε σε μια φοβερή κατάσταση.\nΕίναι ως επί το πλείστον άνθρωποι που δεν πιστεύουν στη μετά θάνατον ζωή που δημιουργούν προβλήματα στον κόσμο μας. Τελικά περνούν από τόσο μεγάλα προβλήματα όπου "σπάνε".\nPosted by Elena 0 Σχολια at 9:15 μ.μ.


Ποιος θα σηκώσει σήμερα το Κύπελλο; - Ηπειρωτικός Αγών\nΑριστερά το Κύπελλο για τον νικητή του σημερινού τελικού και τα έπαθλα για τους διαγωνιζόμενους\nΜονομαχούν το απόγευμα (ώρα 16.00) για την «κούπα» Θρίαμβος Σερβιανών και Α.Ε. Μικρασιατών\nΗ μεγάλη στιγμή φτάνει για το ερασιτεχνικό ποδόσφαιρο των Ιωαννίνων, καθώς σήμερα, στις 4 το απόγευμα, στο στάδιο «Ζωσιμάδες», θα γίνει ο τελικός του Κυπέλλου ερασιτεχνών της ΕΠΣΗΠ περιόδου 2018-19.\nΘα αναμετρηθούν ο Θρίαμβος Σερβιανών και η Α Ε.Μικρασιατών, σε έναν αγώνα που θα διευθύνει ο Κωνσταντίνος Νέος με βοηθούς τους Δ. Τσάντα και Σ. Πάνο του τοπικού συνδέσμου. Όπως τόνισαν οι εκπρόσωποι των ομάδων στην καθιερωμένη συνέντευξη, ευχή όλων είναι να γίνει ένα καλό παιχνίδι και να είναι ένας τελικός γιορτή για το ερασιτεχνικό ποδόσφαιρο. Μπορεί τις δύο ομάδες να χωρίζει μια κατηγορία, αφού ο Θρίαμβος είναι στην Γ’ Εθνική και η Α.Ε.Μ. στην Α’ Ερασιτεχνική, αλλά στα παιχνίδια Κυπέλλου υπάρχουν εκπλήξεις και σε έναν τελικό όλα είναι ανοιχτά. Άλλωστε και η Γ’ Εθνική είναι ερασιτεχνική κατηγορία και οι διαφορές δεν είναι πολύ μεγάλες από τα πρωταθλήματα των Ενώσεων.\nΕίναι λογικό ο σημερινός τελικός να τραβά το ενδιαφέρον όλων, ειδικά τους φιλάθλους των δύο ομάδων, που θα δώσουν το δικό τους χρώμα στις εξέδρες του σταδίου. Δεν έχουν ασφαλώς τίποτα να χωρίσουν. Τα Σερβιανά από τη Μπάφρα και τη Νεοκαισάρεια, είναι ένα τσιγάρο δρόμος. Απλά είναι ένας αγώνας ποδοσφαιρικού εγωισμού και τίποτα περισσότερο. Ο καλύτερος, ο πιο τυχερός ή αυτός που θα βρεθεί στην καλύτερη ημέρα, μπορεί να σηκώσει την κούπα.\nΟ Θρίαμβος έχει μια σχετική εμπειρία, αφού είναι Κυπελλούχος και της περσινής σεζόν, κερδίζοντας με σκορ 1-0 τον Αγροτικό Αστέρα Άνω Καλαμά. Η ΑΕΜ, που προήλθε από τη συγχώνευση του ιστορικού Ηρακλή Μπάφρας και της Α.Ε. Νεοκαισάρειας, για πρώτη φορά θα παίξει σε τελικό Κυπέλλου. Και αυτό είναι μια μεγάλη πρόκληση για την ομάδα των Ποντίων, να διεκδικήσει το Κύπελλο για να γράψει ιστορία. Ο Θρίαμβος, από την άλλη πλευρά, θέλει να διατηρήσει τα πρωτεία στο τοπικό ποδόσφαιρο και να πείσει ότι με τη συμμετοχή του στη Γ’ Εθνική είναι ένα σκαλοπάτι πάνω απ’ όλες τις άλλες ομάδες.\nΣτον δρόμο για τον σημερινό τελικό, ο Θρίαμβος απέκλεισε τις ομάδες ΠΑΟ Κρύας, Μέτσοβο, Αγροτικό Καστρίτσας, Αγροτικό Αστέρα Άνω Καλαμά. Ως ομάδα Γ’ Εθνικής, μπήκε στη 2η φάση των προκριματικών του Κυπέλλου. Η Α.Ε. Μικρασιατών απέκλεισε κατά σειρά τις ομάδες Α.Ε. Ραφταναίων, ΠΑΟ Ασβεστοχωρίου, Κραψήτες/Καππαδόκες, ΑΠΟΕΛ και Αετό Νήσου.\nΟ πυρετός είναι έντονος στα στρατόπεδα των δύο ομάδων. Ο Θρίαμβος πάλεψε γενναία την περασμένη Κυριακή στη Ναύπακτο και έχασε στο τέλος από την τοπική ομάδα με 1-0 και μάλιστα με αμφισβητούμενο γκολ. Χθες με ελαφρά προπόνηση ολοκληρώθηκε η προετοιμασία υπό την επίβλεψη του Νίκου Γκούρα. Ο κόουτς ζήτησε από τους παίκτες του να δείξουν ποδοσφαιρικό εγωισμό, να ξεχάσουν για λίγο τη μάχη παραμονής στο πρωτάθλημα και να είναι επικεντρωμένοι στον σημερινό τελικό. Η ομάδα των Σερβιανών αναμένεται να παραταχτεί με τους Αρχοντάκη, Πάσχο, Τσουμάνη, Πολυχρόνη, Βραχνό, Πάκο, Τσιαφίτσα, Μούτσιο, Μπλέτσα, Ηλία, Διαμαντόπουλο.\nΗ ΑΕΜ είναι ομάδα που της πάει το Κύπελλο. Το έχει κατακτήσει τη σεζόν 2009-10, όταν κέρδισε στην παράταση με σκορ 3-1 την Προοδευτική Περάματος, και τη σεζόν 2010-11, όταν κέρδισε 2-1 την Θύελλα Ελεούσας. Την σεζόν 2008-09 έχασε στα πέναλτι με σκορ 3-2 στον τελικό από τη Θύελλα Ελεούσας, καθώς ο κανονικός αγώνας και η παράταση έληξαν με σκορ 1-1. Είναι χαρακτηριστικό το γεγονός πως στην τριετία 2008-11 συμμετείχε συνεχώς σε τρεις τελικούς, σηκώνοντας δύο φορές την «κούπα», παίζοντας με ομάδες ανώτερων κατηγοριών. Η τύχη το έφερε, μετά από οκτώ χρόνια, να βρεθεί και πάλι σε τελικό Κυπέλλου, που είναι ο τέταρτος στην ιστορία της. Είναι βέβαιο ότι θα επιδιώξει με όλες τις δυνάμεις της την κατάκτηση του Κυπέλλου. Θα παίξει ελεύθερα και ό,τι ήθελε προκύψει. Άλλωστε δεν έχει και τίποτα να χάσει. Και η συμμετοχή στον τελικό, είναι τίτλος τιμής για την ομάδα. Ο προπονητής Γιώργος Θρασκιάς συμβούλεψε τους παίκτες του να μπουν με αυτοπεποίθηση στο γήπεδο, καθώς το Κύπελλο έχει τους δικούς του κανόνες. Η ΑΕΜ είναι στην 7η θέση της Α’ ερασιτεχνικής Κατηγορίας με 39 βαθμούς, έχοντας δώδεκα νίκες, τρεις ισοπαλίες και επτά ήττες. Ο συντελεστής τερμάτων είναι 33-31. Την περασμένη αγωνιστική του πρωταθλήματος έχασε με σκορ 5-0 εκτός έδρας από τον πρωτοπόρο Α.Ο. Ανατολής, αλλά έχασε και τον Τσιέπα, που τραυματίστηκε και δε θα αγωνιστεί στον σημερινό τελικό. Η ΑΕΜ αναμένεται να ξεκινήσει κατά πάσα πιθανότητα με τους Νάκο, Λάγκα, Σουκουλάνι, Ναυρόζογλου Αν., Δρόσο, Ανανιάδη, Κοτσώνη, Μπαλαντάνη, Παπαγιάννη, Δάσκαλο, Ναβρούζογλου Συμ.\nΓια τον σημερινό τελικό η ΕΠΣΗΠ όρισε γενική είσοδο 5 ευρώ. Έχουν προσκληθεί οι τοπικές αρχές, ενώ αναμένεται να κατακλύσουν τις εξέδρες του σταδίου «Ζωσιμάδες» και πολλοί φίλοι του ερασιτεχνικού ποδοσφαίρου.\nΠοιες ομάδες κατέκτησαν το Κύπελλο ΕΠΣΗΠ\nΑπό το 1971 μέχρι σήμερα, οι ομάδες που κατέκτησαν σαν σεζόν το Κύπελλο ΕΠΣΗΠ, είναι: 1971-72: Θύελλα Κατσικάς, 1972-73: Θύελλα Κατσικάς, 1973-74: Τηλυκράτης Λευκάδας, 1974-75: Θύελλα Κατσικάς, 1975-76: Αναγέννηση Άρτας, 1976-77: ΠΑΣ Πρέβεζας, 1977-78: Αναγέννηση Άρτας, 1978-79: Προοδευτική Περάματος, 1979-80: Α.Ο. Ανατολής, 1980-81: Α.Ο. Ανατολής, 1981-82: Θύελλα Κατσικάς, 1982-83: Α.Ο. Ανατολής, 1983-84: Θύελλα Κατσικάς, 1984-85: Θύελλα Κατσικάς, 1985-86: Θύελλα Κατσικάς, 1986-87: Ερασιτέχνης ΠΑΣ Γιάννινα, 1987-88: Θύελλα Ελεούσας, 1988-89: Προοδευτική Περάματος, 1989-90: Προοδευτική Περάματος, 1990-91: Ερασιτέχνης ΠΑΣ Γιάννινα, 1991-92: Α.Ο. Σταυρακίου, 1992-93: Θύελλα Κατσικάς, 1993-94: Θύελλα Ελεούσας, 1994-95: Πίνδος Κόνιτσας, 1995-96: Θύελλα Ελεούσας, 1996-97: Α.Ο. Ανατολής, 1997-98: Προοδευτική Περάματος, 1998-99: Α.Ο. Ανατολής, 1999-00: Πασσαρών Ροδοτοπίου, 2000-01: Αετός Πετσαλίου, 2001-02: ΠΑΣ Αβέρωφ, 2002-03: Πασσαρών Ροδοτοπίου, 2003-04: ΠΑΣ Αβέρωφ, 2004-05: Α.Ε. Γιάννενα, 2005-06: Δόξα Κρανούλας, 2006-07: Σταυραετός Συρράκου, 2007-08: Α.Ο. Ανατολής, 2008-09: Θύελλα Ελεούσας, 2009-10: Α.Ε. Μικρασιατών, 2010-11: Α. Ε. Μικρασιατών, 2011-12: Αλμυρός Βουνοπλαγιάς, 2012-13: Α.Ο. Ανατολής, 2013-14: Πίνδος Κόνιτσας, 2014-15: Α.Ε. Χουλιαράδων, 2015-16: Α.Ο. Ανατολής, 2016-17: ΠΑΣ Γιάννινα (ομάδα νέων Κ20), 2017-18: Θρίαμβος Σερβιανών.\nΕρασιτεχνικό ΠρωτάθλημαΖωσιμάδεςΚύπελλο ΕΠΣΗΠΚοινοποιήστε0


Καιρός: Νέο «κύμα» ψύχους αυτή την εβδομάδα- Χαμηλές θερμοκρασίες και βροχές σήμερα - TheCaller\nΓια σήμερα Δευτέρα 17 Ιανουαρίου στα δυτικά προβλέπονται νεφώσεις παροδικά αυξημένες με τοπικές βροχές.\nΣτα ανατολικά θα υπάρχουν λίγες νεφώσεις οι οποίες βαθμιαία θα αυξηθούν και στο ανατολικό Αιγαίο, τις Κυκλάδες, την Κρήτη και τα Δωδεκάνησα από τις μεσημβρινές ώρες θα σημειωθούν τοπικές βροχές και το βράδυ στα Δωδεκάνησα μεμονωμένες καταιγίδες. Η ορατότητα στα ηπειρωτικά τις πρωινές και βραδινές ώρες θα είναι τοπικά περιορισμένη και θα σχηματιστούν ομίχλες. Οι άνεμοι θα πνέουν από δυτικές διευθύνσεις 4 με 6 μποφόρ. Η θερμοκρασία θα σημειώσει άνοδο ως προς τις μέγιστες τιμές της και θα φθάσει στα βόρεια τους 9 με 12 βαθμούς, στα κεντρικά τους 11 με 13 βαθμούς και στα νότια τους 13 με 16 βαθμούς Κελσίου. Τις πρωινές ώρες στα κεντρικά και βόρεια ηπειρωτικά θα σημειωθεί παγετός.\nΤην Τρίτη (18/1) προβλέπονται λίγες νεφώσεις παροδικά αυξημένες με τοπικές βροχές κυρίως στα νησιά του Αιγαίου και την Κρήτη και σποραδικές καταιγίδες στα Δωδεκάνησα το πρωί, αλλά και διαστήματα ηλιοφάνειας κυρίως στα κεντρικά και τα βόρεια. Η ορατότητα στα ηπειρωτικά τις πρωινές ώρες θα είναι τοπικά περιορισμένη και θα σχηματιστούν ομίχλες. Οι άνεμοι θα πνέουν βόρειοι βορειοδυτικοί 4 με 6, στα πελάγη τοπικά 7 και στο βορειοδυτικό Αιγαίο τις πρωινές ώρες έως 8 μποφόρ. Η θερμοκρασία θα σημειώσει πτώση κυρίως στα κεντρικά και βόρεια. Στα βόρεια δεν θα ξεπεράσει τους 08 με 10 βαθμούς Κελσίου, στα δυτικά, την Κρήτη και τα Δωδεκάνησα θα φτάσει τους 14 με 15 και στην υπόλοιπη χώρα τους 11 με 13 βαθμούς Κελσίου. Τις πρωινές και βραδινές ώρες στα ηπειρωτικά θα σημειωθεί κατά τόπους παγετός.


Πώς να παλεψει ουρική αρθρίτιδα >> αρθρίτιδα\nHEALTH> >> υγεία και την ασθένεια >> Conditions Treatments >> αρθρίτιδα >>\nΠώς να παλεψει ουρική αρθρίτιδα\nουρική αρθρίτιδα , ένα είδος αρθρίτιδας , μπορεί να προκαλέσει έντονο πόνο , ερυθρότητα και οίδημα στις αρθρώσεις . Σε πάσχοντες από ουρική αρθρίτιδα , η υπερβολική συσσώρευση του ουρικού οξέος στο αίμα προκαλεί το σχηματισμό των κρυστάλλων ουρικού οξέος . Αυτοί οι κρύσταλλοι μπορούν να υποβάλουν στη μαλακή επένδυση των αρθρώσεων , προκαλώντας πόνο και φλεγμονή . Οι μεγάλες συγκεντρώσεις αυτών των κρυστάλλων μπορεί να προκαλέσει ακόμη και μόνιμη βλάβη στα οστά των αρθρώσεων . Καταπολέμηση της ουρικής αρθρίτιδας σημαίνει θεραπεία τόσο τα συμπτώματα μιας επίθεσης και λήψη μέτρων για την πρόληψη επαναλαμβανόμενων επεισοδίων . Τα πράγματα που θα χρειαστείτε\nRest και να ανυψώσει το κοινό όταν πραγματοποιείται μια επίθεση της ουρικής αρθρίτιδας . Εφαρμόστε παγοκύστες για την επώδυνη άρθρωση . 2\nΡωτήστε το γιατρό σας σχετικά με τα μη στεροειδή αντιφλεγμονώδη φάρμακα ( ΜΣΑΦ) για να χρησιμοποιηθεί ως παυσίπονα . Εναλλακτικά , ο γιατρός σας μπορεί να συνταγογραφήσει κορτικοστεροειδή από το στόμα ή με ένεση . Αυτά τα φάρμακα μπορεί να έχουν παρενέργειες , γι 'αυτό μην τα χρησιμοποιούν χωρίς να συμβουλευτείτε το γιατρό σας .\nΧάστε βάρος . Η ουρική αρθρίτιδα είναι συχνά συνδέονται με την παχυσαρκία και άλλες καταστάσεις που σχετίζονται με την παχυσαρκία , όπως η υψηλή αρτηριακή πίεση . Τη διαχείριση του βάρους σας μπορεί να βοηθήσει να μειώσει την πιθανότητα μελλοντικών κρίσεων ουρικής αρθρίτιδας . Αποφύγετε την άσκηση που βάζουν πάρα πολλή πίεση στις αρθρώσεις σας? Κολύμπι είναι μια δημοφιλής εναλλακτική λύση για τους πάσχοντες από ουρική αρθρίτιδα\nΤροποποιήστε τη διατροφή σας . . Το ουρικό οξύ δημιουργείται μέσα στο σώμα , όταν ορισμένα κύτταρα , που ονομάζεται " πουρίνες , " αναλύονται . Κοπή έξω τρόφιμα με υψηλά επίπεδα πουρινών , όπως τα κρέατα οργάνων , τα θαλασσινά , το αλκοόλ και τα τρόφιμα που περιέχουν εκχύλισμα ζύμης , μπορεί να βοηθήσει να μειωθεί η μελλοντική επίπτωση της ουρικής αρθρίτιδας . Επιπλέον , θα πρέπει να μειώσει την κατανάλωση πάρα πολύ τρόφιμα με υψηλή περιεκτικότητα σε φρουκτόζη και ποτά , όπως αναψυκτικά με ζάχαρη , όπως αυτές είναι γνωστές ουρική αρθρίτιδα προκαλεί επίσης.\nΣυζητήστε με το γιατρό σας σχετικά με ουρικού οξέος μειώνουν θεραπείας. Ουρικού οξέος μειώνουν φάρμακα όπως η αλλοπουρινόλη μπορεί να βοηθήσει να μειώσει το ρυθμό με τον οποίο οι κρύσταλλοι ουρικού οξέος σχηματίζουν στο σώμα σας . Η θεραπεία ουρικής μείωση δεν είναι σωστό για τον καθένα , αλλά μπορεί να βοηθήσει στη μείωση του κινδύνου των μακροπρόθεσμων κοινών ζημιές από ουρική αρθρίτιδα .\nΕπόμενο άρθρο:Η ουρική αρθρίτιδα Θεραπεία Διατροφή\nΠροηγούμενο άρθρο:Ποιες είναι οι θεραπείες για την ουρική αρθρίτιδα\nΜηλόξιδο ουρική αρθρίτιδα θεραπείες\nΠώς να μειώσετε τον πόνο ουρική αρθρίτιδα\nΓεγονότα για την ουρική αρθρίτιδα\nΠώς να μεταχειριστεί ουρική αρθρίτιδα Με κορτιζόνης Shots\nΠώς να αποτρέψει την ουρική αρθρίτιδα\nOver-the - Counter διορθωτικά μέτρα για την ουρική αρθρίτιδα\nΠώς να θεραπεύσει ουρική αρθρίτιδα\nΠοια είναι η σωστή διατροφή για την ουρική αρθρίτιδα


TOP 50 WRITERS: 9. Will Eisner | Comicdom\nComicdom\tDecember 12th, 2014 08:00 CategoriesComics Int, Top 50 Writers, Top Lists, US Comics\nTags Invisible People, Life On Another Planet, Minor Miracles, New York: The Big City, The Building, The Dreamer, The Spirit, Will Eisner\nΧωρίς να εγγυώμαι την επιτυχία του εγχειρήματος, θα επιχειρήσω να επικεντρωθώ στα καθαρά συγγραφικά χαρίσματα του Eisner, αυτά που, στα δικά μου μάτια (και σε πολλών άλλων, ευτυχώς), τον καθιστούν έναν από τους κορυφαίους του είδους του. Ή, για να είμαι πιο ακριβής, στο εξής ένα:\nΟ Eisner είναι ένας σπουδαίος γνώστης της ανθρώπινης φύσης, της ικανής τόσο για το μεγαλείο της θέωσης, όσο και για το ποταπό, το κτηνώδες και το αποτρόπαιο. Κι όπως συνήθως συμβαίνει με τους ανθρώπους που σημαδεύτηκαν από τραγωδίες, η υψηλή ενσυναίσθηση και η συμπόνοια που διαπνέει το έργο του, ιδιαίτερα εκείνο της τελευταίας περιόδου, ίσως και να είναι εμποτισμένη από το προσωπικό του “στοίχειωμα”, το θάνατο της κόρης του, Alice. Εξάλλου, όπως ο ίδιος είχε αποκαλύψει σε επανέκδοση του Α CONTRACT WITH GOD, το 2001, η έμπνευση για την ομώνυμη ιστορία, γεννήθηκε σταδιακά, μέσα από την προσπάθεια να σταθεί και πάλι στα πόδια του, μετά το θάνατο της Alice, το 1970.\nΑν το ως άνω ισχύει, τότε η διαφοροποίηση της γράφης του στην graphic novel εποχή, από την περίοδο του THE SPIRIT, δεν είναι απλώς θέμα “περιόδου ωριμότητας”. Η δουλειά του Eisner στο SPIRIT είναι καθαρή διασκέδαση. Είναι αδρεναλίνη, περιπέτεια, σαγηνευτικές γυναίκες, χιούμορ και απολαυστική δράση. Αναμφίβολα, δοσμένα και ειπωμένα όλα αυτά με τρόπο αριστοτεχνικό. Όμως ο πραγματικός συγγραφέας Eisner αποκαλύπτεται πολύ αργότερα, και συγκεκριμένα το 1978, με την κυκλοφορία του, αποκαλούμενου συχνά, και ως το “πρώτο graphic novel”. Στις τέσσερις ιστορίες του A CONTRACT WITH GOD, αποκαλύπτει, για πρώτη φορά στο σύνολό της, την οπτική του για την ανθρώπινη φύση: Τη συνύπαρξη σκληρότητας και τρυφερότητας στον ίδιο άνθρωπο, ακόμη και στην ίδια κατάσταση. Την αμφισβήτηση του πάθους και της πίστης, τη διαχρονικότητα των ανθρώπινων συναισθημάτων και αντιδράσεων.\nΣτο LIFE ON ANOTHER PLANET (1978) χρησιμοποιεί την ιδέα της επαφής με εξωγήινη μορφή ζωής, για να θέσει ουσιαστικά το ερώτημα αν είμαστε ώριμοι ως ανθρωπότητα να διαχειριστούμε, όχι τόσο την ίδια την επαφή, όσο έστω την προοπτική της. Κι αυτό το καταφέρνει δημιουργώντας ένα συναρπαστικό κατασκοπικό νουάρ, με αποχρώσεις sci-fi και μπόλικα sub-plots, τα οποία ολοκληρώνει δεξιοτεχνικά. (Κι ας μην κατέχει ακριβώς το είδος της επιστημονικής φαντασίας – μετράει για παράδειγμα την απόσταση μεταξύ πλανητών με έτη, αντί για έτη φωτός.)\nΑν και έργο κατεξοχήν οπτικό, το NEW YORK: THE BIG CITY (1981) αποκαλύπτει έμμεσα τη συγγραφική άξια του Eisner. Οι βινιέτες που παρουσιάζει κουβαλούν ήχους, μυρωδιές, νοήματα, και οικεία, πανανθρώπινα συναισθήματα, σκέψεις και αντιδράσεις.\nΣτο σχεδόν αυτοβιογραφικό THE DREAMER (1985), αποπειράται να χαρτογραφήσει τη βιομηχανία των comics στα 30s, και το πετυχαίνει, παρά το γεγονός ότι κάποιοι του επιρρίπτουν υπέρ το δέον απολογητική διάθεση.\nΤο “στοιχειωμένο” THE BUILDING (1987) είναι η πεποίθησή του ότι οι άνθρωποι αφήνουμε το ενεργειακό μας αποτύπωμα στους χώρους που ζούμε. Για τον Eisner, τα κτίρια έχουν ψυχή, μια ψυχή σμιλεμένη από το συλλογικό ασυνείδητο των ενοίκων τους. Αν και μεταφυσικό, το THE BUILDING έχει ίσως την πιο ανθρώπινη ματιά από όλες τις δημιουργίες του Eisner. Κι αυτό, γιατί εδώ δεν του αρκεί να διηγηθεί τις ιστορίες του με απόλυτα ρεαλιστικά κριτήρια. Γίνεται “Θεός” και παίρνει, σχεδόν πραξικοπηματικά, στα χέρια του, τις χαμένες ευκαιρίες των πρωταγωνιστών του, αφήνοντάς τον αναγνώστη με την αίσθηση ότι, αυτή τη φορά, ποθούσε για τους ήρωές του ένα ευτυχές τέλος.\nΚάποιοι άνθρωποι περνούν από μπροστά μας χωρίς ποτέ να τους δίνουμε σημασία. Αυτοί είναι οι INVISIBLE PEOPLE (1992), όπου ο Eisner, για άλλη μια φορά, ξετυλίγει τη μαστοριά της διαπεραστικής και – συχνά – οδυνηρά ρεαλιστικής ματιάς του πάνω στην ανθρώπινη ψυχολογία και τα παιχνίδια της μοίρας.\nΣτο έπος που λέγεται DROPSIE AVENUE (1995), κατορθώνει να συμπυκνώσει 125 χρόνια Ιστορίας σε 170 σελίδες, χωρίς να θυσιάσει ούτε το χτίσιμο των χαρακτήρων, ούτε όμως και τη δομή και συνέχεια της αφήγησης. Στηρίζεται, δε, ελάχιστα – σχεδόν καθόλου – στην ευκολία των captions, για να καλύψει τις χρονικές μεταπηδήσεις της ιστορίας, αλλά τις εντάσσει στην αφήγηση, με κώδικες ή διαλόγους, μια ακόμη απόδειξη του συγγραφικού μεγέθους του.\nΤέλος, στο MINOR MIRACLES (2000), τέσσερις ιστορίες όπου το θαύμα συνυπάρχει με την καθημερινότητα, καταγράφει μοναδικά τη δίψα της ανθρώπινης φύσης να ονομάσει “μαγεία”, τη σύμπτωση ή την εφευρετικότητα.\nΑυτός είναι, στα μάτια μου, ο συγγραφέας Will Eisner. Και τώρα που τελειώσαμε, να δηλώσω ότι το παραπάνω κείμενο ΔΕΝ ΛΕΕΙ ΤΙΠΟΤΑ. Γιατί ο Eisner χωρίς τις εικόνες του, είναι απλά ένας εξαιρετικά ταλαντούχος τύπος, που διηγείται ανθρώπινες ιστορίες. Κι όχι ότι αυτό είναι λίγο, αλλά το σχέδιό του… oh God, το σχέδιό του…


Cardlink – Emphasis\nΈχεις την ιδέα που θα κάνει το μέλλον μας καλύτερο; Που θα βοηθήσει τον κλάδο του Retail να εξελιχθεί; Ψάχνεις το κατάλληλο περιβάλλον για να την παρουσιάσεις; Μήπως ονειρεύεσαι ακόμα και την υλοποίηση της σε επαγγελματικό χώρο;\nΤο πρόγραμμα emphasis είναι η κατάλληλη ευκαιρία για σένα.\nΗ Φάση Β’ ολοκληρώθηκε!\nΔες τις ομάδες του τελικού\nTo emphasis είναι ένας ψηφιακός «επιταχυντής» καινοτόμων ιδεών, τις οποίες στηρίζει σε επίπεδο τεχνογνωσίας, οργάνωσης, διοίκησης, διαχείρισης και προώθησης, ώστε να μπορέσουν να υλοποιηθούν όσο το δυνατόν πιο γρήγορα και πιο αποτελεσματικά. Με θέμα το “Future of Retail” αναζητούμε καινοτόμες ιδέες που θα φέρουν την επανάσταση στον κλάδο των ηλεκτρονικών συναλλαγών και του Retail.\nΤο πρόγραμμα emphasis αποτελεί πρωτοβουλία της Cardlink σε συνεργασία με το Athens Center for Entrepreneurship and Innovation (ACEin), τη θερμοκοιτίδα του Οικονομικού Πανεπιστημίου Αθηνών. Ψάχνουμε για νέες ιδέες που θα φέρουν την επανάσταση στο Customer Experience και θα βοηθήσουν τoν κλάδο των ηλεκτρονικών συναλλαγών και του Retail να εκσυγχρονιστούν για να παραμείνουν σύγχρονα και επίκαιρα σε ένα digital περιβάλλον.\nH Φάση Α’ (Empathise) αφορά τη διαδικασία πρόσκλησης ενδιαφέροντος για συμμετοχή στο πρόγραμμα.\nΗ Φάση Β’ (Pivot) αφορά την προσαρμογή της προτεινόμενης λύσης με τη βοήθεια business experts της Cardlink ώστε να ανταποκρίνεται με το καλύτερο δυνατό τρόπο στις απαιτήσεις του οργανισμού και του κλάδου γενικότερα.\nΗ Φάση Γ’ (Prototype) αφορά την υποστήριξη για την ανάπτυξη πιλοτικής εφαρμογής στο πραγματικό περιβάλλον.


Ορθογράφος: Ζουλιάρες και αγάμητες…\nΈλα, όμως, που δεν τολμώ να βγάλω μιλιά σχετικά!\nΚι αν δείτε στο facebook, αυτές τις μέρες, ελάχιστες γυναίκες τόλμησαν να κρίνουν την ανάρτηση περί Πολυτεχνείου της αρχαιολόγου-μοντέλου που προκάλεσε θόρυβο και παρέμβαση του επικεφαλής της παράταξης με την οποία η αρχαιολόγος-μοντέλο είχε κατέβει στις εκλογές για την Περιφέρεια Αττικής.\nΌπως, επίσης, ελάχιστες γυναίκες τολμούν να σχολιάσουν τις απόψεις της που, θέλουμε δε θέλουμε, εμφανίζονται μπροστά στα μάτια μας στην οθόνη του υπολογιστή ή του κινητού μας, καθώς η αρχαιολόγος-μοντέλο πληρώνει για διαφημιστικές καταχωρίσεις στο facebook εδώ και μήνες.\nΟι πολιτικές της απόψεις μπαίνουν σφήνα στις ζωές μας, πάντα πακέτο με υπέροχες φωτογραφίες της, κατά κανόνα ντυμένης πολύ ελαφρά.\nΓιατί, όμως, δεν τολμάμε να εκφέρουμε άποψη για κάποια η οποία κάνει τα πάντα προκειμένου να εκφέρουμε άποψη για εκείνη;\nΕίναι απλό: επειδή έτσι και διανοηθούμε εμείς οι γυναίκες να κρίνουμε τις απόψεις και τη συμπεριφορά που επιδεικνύει δημοσίως μια ωραία γυναίκα, αυτομάτως κρινόμαστε εμείς ως ζηλιάρες που δεν αντέχουν τις ωραίες.\nΚαι να κρινόμασταν μόνο ως ζηλιάρες, πάει κι έρχεται!\nΑποκαλούμαστε μεσόκοπες, γριές που ζηλεύουν τις νεότερες, χοντρές, άσχημες, ζαρωμένες. Άσε, δε, το αγάμητες, που πάει με όλα.\nΚαι για τους άντρες που αντιδρούν υπάρχουν ανάλογοι χαρακτηρισμοί.\nΩστόσο, με τίποτα δεν συγκρίνεται με αυτά που ακούμε εμείς οι γυναίκες.\nΚι αν δείτε σχόλια στο facebook σχετικά με όσους κι όσες αψήφησαν την κρατούσα άποψη και τόλμησαν να κρίνουν την άποψη που η αρχαιολόγος-μοντέλο εξέφρασε, θα καταλάβετε…\nΠριν λίγο καιρό, τα άκουσα και για την αφεντιά μου επειδή τόλμησα να μιλήσω για την κυρία Κλούνεϊ.\nΝτρέπομαι λιγάκι που το λέω, αλλά υπήρξαν πάρα πολλοί άνθρωποι οι οποίοι μισοσοβαρά μισοαστεία είπαν ευθέως ή υπαινίχτηκαν ότι ζηλεύω την Κλούνεϊ. Ντρέπομαι γιατί θεωρώ λίγο κουτό το να πιστεύει κάποιος ότι μπορεί να ζηλεύω την Κλούνεϊ.\nΣυγγνώμη που σας το χαλάω, αλλά, ξέρετε, όλες οι γυναίκες δεν κοιμόμαστε και δεν ξυπνάμε κάνοντας βουντού στις πανέμορφες.\nΣυγγνώμη που σας το χαλάω, αλλά, ξέρετε, πολλές γυναίκες σήμερα είμαστε ικανοποιημένες από τις ζωές μας, όσο κι αν στερούμαστε του λούστρου και της λάμψης της ζωής των σταρ ή του θαυμασμού που απολαμβάνουν οι πανέμορφες: υπάρχουν πάμπολλες άλλες χαρές στη ζωή κι οι περισσότερες δεν περιλαμβάνουν ως προαπαιτούμενο την ανάγκη να μας λιγουρεύεται κάθε χρήστης υπολογιστή ή κάθε τηλεθεατής.\nΣυγνώμη που σας το χαλάω, αλλά, ξέρετε, υπάρχουν συγκροτημένες γυναίκες οι οποίες δεν έχουν καμιά ανάγκη να δείχνουν το ντεκολτέ τους για να τις προσέξουν.\nΝαι, υπάρχει προκατάληψη, γενικά, για τα μοντέλα και τις πανέμορφες. Πάμπολλα, όμως, παραδείγματα ανά τον κόσμο -και την Ελλάδα- μας γοητεύουν με τη φινέτσα, το χιούμορ, τη συγκρότηση και την καλλιέργειά τους.\nΣυγγνώμη που σας το χαλάω, αλλά αναρωτιέμαι τι σόι παραστάσεις και απωθημένα μπορεί να έχουν όσοι πιστεύουν ότι όσες κρίνουν αρνητικά την Έλλη Παπαγγελή, το κάνουν επειδή ζηλεύουν την ομορφιά της. Ειλικρινά, δηλαδή…\nΣημ. Ο- Αντιλαμβάνομαι πλήρως τις ανησυχίες που περιγράφει η καλή φίλη Χριστίνα, αφού και η άλλη καλή μου φίλη Γιούλα Μπουρδόλη έζησε στο πετσί της τη παραπάνω συμπεριφορά.\nΝα μη τη παίρνουν στα σοβαρά δηλαδή, «επειδής είναι λιμπιστερή», όπως λέει.\nΣυμπληρώνοντας πως «όλοι θέλουν το κορμί της, κανένας τη ψυχή της…».\nΑυτό δυστυχώς είναι το μοναχικό δράμα της κάθε ωραίας γυναίκας!


Τα νέα του Nintendo Switch (NX) 3 years 9 months ago #37\nΤα νέα του Nintendo Switch (NX) 3 years 9 months ago #38\nΓια άλλη μια φορα πρωτοπορούν...μακάρι να πάνε καλά αυτή την φορα!!!\nΤα νέα του Nintendo Switch (NX) 3 years 9 months ago #39\nΟκ...Είναι κομμένο και ραμμένο πάνω στα γούστα μου...οικιακή κονσόλα και handheld gaming μαζί είναι σαν παράδεισος για μένα...\nΕπίσης όπως είδαμε είναι confirmed ότι το Skyrim θα ρθει στο Switch όπως και το 2Κ το μπασκετάκι..Αυτό είναι μια ένδειξη για μένα του ότι η Ninty θα προσεγγίσει αρκετούς third parties..Είμαι πολύ ενθουσιασμένος και απλα περιμένω να μάθω και τα παιχνίδια που θα χει στη αρχή....Το gimmick με τραβάει πάντως χαχα\nΤα νέα του Nintendo Switch (NX) 3 years 9 months ago #40\nΠολυ, ΠΟΛΥ ενδιαφερον και πρωτοποριακο σιγουρα!!!!!!!!!!!Δεν μπορουμε να κρινουμε ακομα, σιγουρα, αλλα οτι ειδαμε μαρεσει πολυ σαν ιδεα!!!!!!!\nΑν η Nintendo καταφερει και τραβηξει και 3rd parties πιστευω οτι μπορει να δουμε φοβερα πραγματα!!!\nΤα νέα του Nintendo Switch (NX) 3 years 9 months ago #41\nΤα νέα του Nintendo Switch (NX) 3 years 9 months ago #42\nΤα νέα του Nintendo Switch (NX) 3 years 9 months ago #43\nΠω φανταστικό! Και πιστεύω χτυπάει πολύ το mainstream κοινό! Εδειξε εκει τα μπασκετακια του Skyrim! Traileraki που πατάει στο σήμερα. Εδειξε και ένα 3D Mario! αλα Mario 64. Τελείωσε η παρουσίαση? Αυτό ηταν μόνο?\nΤα νέα του Nintendo Switch (NX) 3 years 9 months ago #44\nκαι μένα μου άρεσε αυτό που είδα, φαίνεται σαν να ξέρει τι κάνει η nintendo αυτή τη φορά\nΤα νέα του Nintendo Switch (NX) 3 years 9 months ago #45\nΟι φήμες για το φορητό κομμάτι από τι φαίνεται από το βίντεο ίσωςς να ταν και αληθινές ότι είναι κοντά στο ps4 από θέμα γραφικών κτλπ...\nΤα νέα του Nintendo Switch (NX) 3 years 9 months ago #46\nΔεν ειναι παρουσιαση ρε!\nΜονο αποκαλυψη κανανε, τα υπολοιπα θα τα μαθουμε αλλη μερα!\nΤα νέα του Nintendo Switch (NX) 3 years 9 months ago #47\nωραια αυτο φαινεται καλο...ελπιζω να μην φανε παλι τα μουτρα τους...ειδα nba2k Και skyrim και αυτο μπορει να σημαινει οτι θα εχουμε third party τιτλους στο nintendo switch??\nΤα νέα του Nintendo Switch (NX) 3 years 9 months ago #48\nΣήμερα ήταν απλά η φάση "Γεια,Από δω ο Κωστάκης" χαχαχα Μια χαρά είναι έτσι..Χωρίς να μας τρελάνει στο hype αλλά ταυτόχρονα να μας έχει στη τσίτα για να μάθουμε περισσότερα.


Dei Energy News: H ETE/OMIΛΟΥ ΔΕΗ ΓΙΑ ΤΗΝ ΕΠΕΤΕΙΟ ΤΟΥ ΠΟΛΥΤΕΧΝΕΙΟΥ\nΣαράντα τρία χρόνια συμπληρώνονται από την επέτειο της μεγάλης εξέγερσης του Πολυτεχνείου.\n17 Νοέμβρη τιμούμε την επέτειο του Πολυτεχνείου και όλους όσοι έδωσαν τη ζωή τους για να υπερασπιστούν τα ιδανικά της ελευθερίας και της δημοκρατίας.\nΣτις συνταρακτικές εποχές που διανύουμε σε παγκόσμιο επίπεδο, με την οικονομική κρίση, τα τρομοκρατικά χτυπήματα, τους βομβαρδισμούς και το μεγάλο προσφυγικό – μεταναστευτικό κύμα, το διαχρονικό μήνυμα των εξεγερμένων φοιτητών του Πολυτεχνείου για «ΨΩΜΙ-ΠΑΙΔΕΙΑ-ΕΛΕΥΘΕΡΙΑ» εξακολουθεί να είναι πιο επίκαιρο από ποτέ.\nΟ αγώνας ενάντια σε κάθε μορφή φασισμού αποτελεί την μέγιστη προτεραιότητα\nτου εργατικού και συνδικαλιστικού Κινήματος.\nΗ Ένωση Τεχνικών Δ.Ε.Η. θα συνεχίζει να παλεύει ώστε οι μνημονιακές πολιτικές που φέρνουν περικοπές μισθών, συντάξεων και ανεργία, ξεπούλημα δημόσιας περιουσίας και νέους φόρους να μην εφαρμοστούν και η ηλεκτρική ενέργεια να παραμείνει ένα αγαθό προσβάσιμο για όλους τους πολίτες.\nΟι κοινωνικές διεκδικήσεις για ένα καλύτερο αύριο με δημοκρατία και ειρήνη συνεχίζονται.\nΗ ελευθερία, η δημοκρατία, είναι θεσμοί, είναι ιδανικά που απαιτούν καθημερινό μόνιμο αγώνα.


,Το ηλεκτρικό αυτοκίνητο Nio που καταπίνει Ferrari και Lamborghini (video)\nHome,επιστήμη,Το ηλεκτρικό αυτοκίνητο Nio που καταπίνει Ferrari και Lamborghini (video)\nΑΕΤΟΣ 6:46 μ.μ. 22 Νοε 2016 0 σχόλια\nΗ NextEV μπορεί να είναι μια πολύ νέα κινέζικη εταιρεία. Ωστόσο έχει πετυχημένη παρουσία στο πρωτάθλημα της Formula E και πλέον, το ταχύτερο ηλεκτρικό αυτοκίνητο παραγωγής. Από το Λονδίνο, η NextEV ανακοίνωσε σήμερα το λανσάρισμα μια εντελώς νέας μάρκας κατασκευής ηλεκτρικών αυτοκινήτων: της Nio. Ταυτόχρονα, παρουσίασε και τον πρώτο καρπό της, το Nio EP9. Ένα εκπληκτικό αισθητικά και -σύμφωνα με τα λεγόμενά της- το ταχύτερο ηλεκτρικό αυτοκίνητο παραγωγής.


4 κομμάτια παστού μπακαλιάρου (200 γρ. το καθένα)\n2 κόκκινες αποξηραμένες πιπεριές\nΞαλμυρίζετε τον μπακαλιάρο σε κρύο νερό για 24 ώρες αλλάζοντας το νερό τρεις φορές. Έπειτα αφαιρείτε τα κόκκαλα και τον στεγνώνετε. Βάζετε μια κατσαρόλα στη φωτιά με λάδι, το αφήνετε να ζεσταθεί και ρίχνετε τις σκελίδες σκόρδο σε φέτες. Μόλις ροδίσουν, τις βγάζετε από την κατσαρόλα.\nΣτο ίδιο λάδι, τοποθετείτε τον μπακαλιάρο με την πέτσα από πάνω και τον αφήνετε σε χαμηλή φωτιά για 8 λεπτά. Προσθέτετε τις πιπεριές κομμένες σε κύβους και γυρίζετε τον μπακαλιάρο για άλλα 8 λεπτά. Αποσύρετε από τη φωτιά.\nΣε άλλο τηγάνι με ζεστό λάδι τηγανίζετε τα κολοκυθάκια κομμένα σε κύβους, τα κρεμμύδια, τις αποξηραμένες πιπεριές, τις πατάτες και την ντομάτα (όλα καλά ψιλοκομμένα). Τα ψήνετε σε χαμηλή φωτιά όλα μαζί για μισή ώρα. Στραγγίζετε το λάδι.\nΡίχνετε το ψιλοκομμένο μείγμα στον μπακαλιάρο, αφήνετε να πάρει μια βράση για 10 λεπτά και σερβίρετε στην ίδια κατσαρόλα.


Πρόγραμμα πλήρους ιατροφαρμακευτικής\nκάλυψης για τους ανέργους το 2011\nΗ πλήρης ασφαλιστική κάλυψη ανέργων και άλλων ευπαθών ομάδων για το 2011 για παροχή ιατροφαρμακευτικής και νοσοκομειακής περίθαλψης αποφασίστηκε σε σύσκεψη υπό τον πρωθυπουργό Γ. Παπανδρέου, με θέμα σειρά στοχευμένων προγραμμάτων κοινωνι κής προστασίας.\nΌπως ανακοινώθηκε, η κάλυψη αυτή θα αφορά ανέργους νέους ηλικίας μέχρι 30 ετών, με μόνη προϋπόθεση την εγγραφή τους στο μητρώο ανέργων του ΟΑΕΔ, αλλά και ανέργους ηλικίας από 30 ετών και άνω που έχουν συμπληρώσει δύο τουλάχιστον έτη ασφάλισης στο ΙΚΑ ή τον ΟΑΕΕ.\nΟ χρόνος ασφάλισης για κάθε έτος μετά το 30ο προσαυξάνεται κατά 100 ημέρες ασφάλισης και μέχρι συμπλήρωσης 3.000 ημερών ασφάλισης. Στο πρόγραμμα εντάσσονται και εργαζόμενοι που συμπλήρωσαν το 2010, πενήντα ημέρες ασφάλισης σε οποιοδήποτε φορέα ( αντί των 70 ημερών που ισχύει σήμερα).\nΣτη σύσκεψη, στην οποία μετείχαν η υπουργός Εργασίας Λ.Κατσέλη, ο αναπληρωτής υπουργός Γ.Κουτρουμάνης, και ο υφυπουργός Υγείας Μ.μοσίδης, αποφασίστηκε, μεταξύ άλλων, η υλοποίηση ολοκληρωμένων τοπικών προγραμμάτων στήριξης της εργασίας και ενίσχυσης της κοινωνικής προστασίας με προτεραιότητα σε περιοχές με υψηλό δείκτη ανεργίας.\nΌπως δήλωσε ο κυβερνητικός εκπρόσωπος Γ.Πεταλωτής, ήδη στο πλαίσιο αυτό βρίσκονται σε εξέλιξη τεχνικές συναντήσεις με την ΕΕ ώστε το πρόγραμμα βοήθεια στο σπίτι να τύχει Ευρωπαϊκής συγχρηματοδότησης για το τρέχον και επόμενο έτος.


ΚΑΥΤΗ ΠΕΝΑ: SOS για τα ξενοδοχεία τεράστιο το πλήγμα στον τουρισμό\nSOS για τα ξενοδοχεία τεράστιο το πλήγμα στον τουρισμό\nΟι εικόνες της εκκένωσης του «King George» των ζημιών έξω από τη «Μεγάλη Βρετανία» των τουριστών που έτρεχαν έντρομοι στους δρόμους της Αθήνας για να σωθούν από τα δακρυγόνα και τα επεισόδια στις μέρες του χάους που έζησε η πρωτεύουσα μεταδόθηκαν σε κάθε άκρη της γης.\nΟι επιπτώσεις ήταν τεράστιες για την οικονομία της χώρας σε μια χρονιά που πόνταρε φέτος στα έσοδα από τον τουρισμό. Περιμέναμε μια αύξηση κατά 10% στο τουριστικό ρεύμα.\nΤι εισπράττουμε; Συνεχείς ακυρώσεις κρατήσεων και ματαιώσεις συνεδρίων.\nΜόνο στην πρωτεύουσα η αρνητική δημοσιότητα που δόθηκε για τη χώρα μας προκάλεσε περίπου 10.000 ακυρώσεις σύμφωνα με την καταγραφή που έκανε η Ένωση ξενοδόχων σε 20 ξενοδοχεία της Αθήνας. Και όλα αυτά σ’ ένα χρονικό διάστημα μόλις 5 ημερών.\nΥπολογίζεται ότι τα έσοδα που χάθηκαν σ’ αυτό το χρονικό διάστημα φτάνει το ένα εκατομμύριο. Σε συνολικό επίπεδο κρατήσεων αφού το κύμα ακυρώσεων έπληξε τα ξενοδοχεία όλης της Αττικής οι απώλειες μεταφράζονται σε ένα εκατομμύριο διανυκτερεύσεις. Ενώ λοιπόν τα ξενοδοχεία της Αθήνας έχασαν μέσα σε 5 μέρες πάνω από 4 εκατομμύρια ευρώ είναι τα μηνύματα που έρχονται από το εξωτερικό είναι ακόμα πιο δυσάρεστα.\n• Ο βρετανικός tour operator «The Coperative travel» ανακοίνωσε τη μείωση των κρατήσεων 15%, όταν πριν από 15 ημέρες οι κρατήσεις παρουσίαζαν αύξηση κατά 3%.\n• Την ίδια ώρα σύμφωνα με το βρετανικό πρακτορείο σημειώθηκε αύξηση Πορτογαλία 20% ενώ με αύξηση στις κρατήσεις της τελευταία στιγμής η μεγάλη κερδισμένη ήταν η Μάλτα με αύξηση 32%.\nΚΑΙ ΟΜΩΣ ΕΙΧΑΜΕ ΑΥΞΗΣΗ\nΚαι όμως η χρονιά ξεκίνησε καλά για την Αθήνα. Ύστερα από δύο χρόνια πτώσης, οι αφίξεις το πρώτο πεντάμηνο του έτους κατέγραψαν άνοδο της τάξης του 5% ενώ σημειώθηκε και αύξηση εσόδων στο 1,6%. Στον άξονα της κερδοφορίας, σύμφωνα με έρευνα της GBR Consulting για λογαριασμό της Ένωσης Ξενοδόχων Αθηνών – Αττικής, από τα τέλη του 2008, όταν ξέσπασε η κρίση, τα ξενοδοχεία της Αττικής έχουν χάσει το 30% των εσόδων τους. Η πληρότητα των ξενοδοχείων της Αθήνας και της Αττικής υποχώρησε από το 66,4% το 2008 σε 58,2% το 2011, παρουσιάζοντας μείωση 12,35%. Για να συγκρατηθεί η πτώση, οι ξενοδόχοι προχώρησαν σε μειώσεις τιμών που στην Αθήνα έφτασαν ακόμα και το 12%. Η μέση τιμή ανά διαθέσιμο δωμάτιο υποχώρησε από τα 116 ευρώ στα 101,50 ευρώ παρουσιάζοντας μείωση 12,75%, ενώ το μέσο έσοδο ανά διαθέσιμο δωμάτιο διαμορφώθηκε στα 59 ευρώ το πρώτο πεντάμηνο του 2011. Οι μειώσεις αυτές πάντως αφορούν στα μεσαία ξενοδοχεία, αφού οι μεγάλες πολυτελείς μονάδες προχωρούν σε ελάχιστη μείωση που δεν ξεπερνά το 1%-2%, ενώ αντεπιτίθενται με γενναίες προσφορές με προκρατήσεις δωματίων και στο σέρβις.\nΤα διευθυντικά στελέχη των μεγάλων ξενοδοχείων, εκτιμούν ότι για την δική τους πελατεία, δεν είναι πλέον το πρώτο ζητούμενο οι τιμές, όσο η ασφάλεια που προσφέρουν και η εξυπηρέτηση κατά τη διαμονή των φιλοξενουμένων τους στα ξενοδοχεία.\nΤο μεγαλύτερο πρόβλημα από τα επεισόδια στο κέντρο της Αθήνας αντιμετώπισαν τα μεγάλα ξενοδοχεία της περιοχής με φυσικά πρώτα εκείνα της πλατείας Συντάγματος. Αλλά και αυτά ακόμα που βρίσκονται στη Συγγρού, τη Σταδίου, την Ομόνοια, τους κάθετους δρόμους προς το Μοναστηράκι αλλά και τη Βασιλίσσης Σοφίας, όπως το Χίλτον είχαν προβλήματα. Πέρα από την εκκένωση του «King George» του Ομίλου Δασκαλαντωνάκη από πελάτες και προσωπικό μεμονωμένοι τουρίστες από όλα τα ξενοδοχεία του κέντρου αναγκάστηκαν σε πολλές περιπτώσεις να διακόψουν τις διακοπές τους στην Αθήνα. Ακόμα τις ημέρες των επεισοδίων ακυρώθηκαν οι ξεναγήσεις και «καθηλώθηκαν» τα τουριστικά λεωφορεία.\nΕνδεικτικό της κρίσης λόγω των επεισοδίων που αντιμετωπίζουν τα ξενοδοχεία της Αθήνας είναι ότι από τον Δεκέμβριο του 2008 μέχρι και την 29η Ιουνίου, το ξενοδοχείο «Μεγάλη Βρετανία» συμφερόντων και των αδελφών Λασκαρίδη χρειάστηκε να αλλάξει 6 φορές τα σπασμένα μάρμαρα της εισόδου.\nΌπως γίνεται αντιληπτό η μετακίνηση – είσοδος – έξοδος των τουριστών από το ξενοδοχείο ήταν τουλάχιστον προβληματικοί.\nΑΜΥΝΑ ΚΑΙ ΣΧΕΔΙΟ\nΟι υπεύθυνοι των ξενοδοχείων και οι μεγαλοξενοδόχοι μπροστά στην κατάσταση που έχει δημιουργηθεί, με ορατό τον κίνδυνο «να συμβούν ξανά τα ίδια και μάλιστα άμεσα» είναι ιδιαίτερα προβληματισμένοι. Θα έλεγε κανείς ότι καταστρώνουν ένα «σχέδιο άμυνας» προκειμένου να μπορέσουν να υψώσουν ένα «δίχτυ ασφαλείας» για τα έσοδά τους αλλά και για τον ελληνικό τουρισμό.\nΠιστεύουν ότι οι ίδιοι πρέπει να γίνουν οι πρωταγωνιστές μιας προσπάθειας ώστε να πεισθούν οι ξένοι και οι tour operators ότι η Αθήνα αποτελεί ένα ασφαλή προορισμό.\nΤαυτόχρονα σχεδιάζουν να προσφέρουν ως δέλεαρ χαμηλότερα τουριστικά πακέτα και μειώσεις τιμών.\nΤΙΜ ΑΝΑΝΙΑΔΗΣ (ΓΕΝ. ΔΙΕΥΘΥΝΤΗΣ (ΜΕΓΑΛΗΣ ΒΡΕΤΑΝΙΑΣ»): «Δεν θα κερδίσουμε στο τέλος αλλά να μη χάσουμε κι άλλα…»\nΜείωση πληρότητας κατά 20% ήταν το τίμημα των επεισοδίων για το ξενοδοχείο «Μεγάλη Βρετανία» το οποίο σήμερα κυμαίνεται γύρω στο 60%, σύμφωνα με τον γενικό της διευθυντή κ. Τιμ Ανανιάδη.\n«Οι τιμές του ξενοδοχείου κυμαίνονται σε λογικά επίπεδα, αλλά το ζητούμενο από τους πελάτες μας δεν είναι οι τιμές, αλλά το θέμα της ασφάλειας.\nΠάντως, ετοιμάζουμε ελκυστικά πακέτα για να κερδίσουμε το χαμένο έδαφος, για να μη χαθεί κι άλλος χρόνος και να επιβεβαιωθεί η πρόβλεψη ότι η τουριστική ροή φέτος θα είναι αυξημένη», συμπληρώνει.\nΟ διευθυντής του ξενοδοχείου πιστεύει ότι ο στόχος πρέπει να είναι η άμεση ανατροπή της άποψης ότι η Αθήνα δεν είναι ασφαλής προορισμός.\n«Ακυρώσεις δεν είναι η πρώτη φορά που γίνονται, ούτε είναι κάτι καινούργιο», λέει ο γενικός διευθυντής της «Μεγάλης Βρετανίας» και διευθύνων σύμβουλος της Strawood (που διαχειρίζεται 8 ξενοδοχεία στην Ελλάδα) Τιμ Ανανιάδης.\n«Η αιτία των ακυρώσεων έχει σημασία και εκεί πρέπει να εστιάσουμε την προσοχή μας. Επί τρεις μέρες συνεχώς τα επεισόδια της Αθήνας ήταν πρώτο θέμα στα διεθνή μέσα ενημέρωσης και επικράτησε η άποψη ότι η πρωτεύουσα της χώρας δεν είναι ασφαλής προορισμός.\nΑυτό πρέπει να αλλάξει πρώτα από όλα, γιατί μακροπρόθεσμα θα μας κοστίσει ακριβά. Κι αυτό πρέπει να γίνει από εμάς τους ίδιους και όχι από το κράτος…».\nΟ κ. Ανανιάδης δίνει μεγάλη βάση στην προσωπική επαφή με τον πελάτη, πάντα, αλλά τώρα πολύ περισσότερο. «Από όσους πελάτες χάσαμε – λέει – μια μικρή μειοψηφία μας πήρε τηλέφωνο.\nΑν επικοινωνούσαν μαζί μας, ο καθένας ξεχωριστά ή οι επικεφαλείς των γκρουπ, θα είχαμε τη δυνατότητα να τους μεταπείσουμε, να τους πείσουμε ότι δεν κινδυνεύουν». Εξαιτίας των γεγονότων αυτών, θεωρώ ότι χάνουμε ένα μεγάλο μέρος της τουριστικής περιόδου. Δυστυχώς ένα κομμάτι του καλοκαιριού έχει χαθεί».\nΓΙΑΝΝΗΣ ΤΣΙΦΛΗΣ (ΔΙΕΥΘ. ΜΑΡΚΕΤΙΝΓΚ ΚΑΙ ΔΗΜ. ΣΧΕΣΕΩΝ «KING GEORGE»): «Είμαστε όμηροι μιας ανεξέλεγκτης κατάστασης»\nΗ απόφαση της διοίκησης του King George να εκκενώσει το ξενοδοχείο από τους πελάτες και το προσωπικό, και η εικόνα της εκκένωσης καταγράφηκε από τα ξένα τηλεοπτικά δίκτυα και έκανε τον γύρο του κόσμου. «Ήταν μια απόφαση που έπρεπε να πάρουμε και ευτυχώς που την πήραμε» εξηγεί ο διευθυντής μάρκετινγκ και δημοσίων σχέσεων του ξενοδοχείου Γιάννης Τσιφλής, για πρώτη φορά μετά τα γεγονότα.\nΗ εξέλιξη αυτή είχε σοβαρές επιπτώσεις για το ξενοδοχείο. «Μετά τα γεγονότα είχαμε πολλές ακυρώσεις και δεν αποκλείεται να υπάρξουν κι άλλες. Η αλήθεια είναι ότι είμαστε όμηροι μιας κατάστασης την οποία δεν μπορούμε να αλλάξουμε εμείς, ούτε μπορούμε να εγγυηθούμε ότι δεν θα υπάρξουν νέα επεισόδια. Επί τρία χρόνια, τα μεγάλα ξενοδοχεία της πλατείας Συντάγματος βρίσκονται στο έλεος των απεργιών και των επεισοδίων».\nΣε επίπεδο πληρότητας, το King George είχε την ίδια μείωση με τα άλλα ξενοδοχεία της πλατείας Συντάγματος, δηλαδή περίπου 20%-25%, ενώ για να αντιμετωπίσει την κατάσταση έχει προβεί σε μειώσεις τιμών. «Η πορεία των τιμών είναι πτωτική όχι μόνο για το King George αλλά και για τα άλλα ξενοδοχεία, ανάλογα με το μέγεθός τους. Προφανώς είναι ελκυστικές, αρκεί να σβήσει η εικόνα της ανασφάλειας που νιώθουν οι ξένοι ιδιαίτερα. Αυτό είναι το ζητούμενο».\nΓΙΑΝΝΗΣ ΡΕΤΣΟΣ (ΠΡΟΕΔΡΟΣ ΕΞΑ-Α): «Κίνδυνος από τη ματαίωση και των συνεδρίων»\nΠέρα από τις ακυρώσεις κρατήσεων στα ξενοδοχεία της πρωτεύουσας ακόμα μεγαλύτερο είναι το πρόβλημα για τον πρόεδρο της Ένωσης Ξενοδόχων Αθήνας – Αττικής κ. Γιάννη Ρέτσο οι ακυρώσεις συνεδρίων και εκδηλώσεων που είναι προγραμματισμένα για το 2012 και 2013.\nΤα συνέδρια προγραμματίζονται πάντα ένα ως τρία χρόνια νωρίτερα και η ακύρωσή τους αναδεικνύει το πρόβλημα ασφαλείας του προορισμού.\nΥπάρχει ο κίνδυνος η πρωτεύουσα και κατ’ επέκταση ολόκληρη η χώρα να χαρακτηριστεί ως ανασφαλής προορισμός στην παγκόσμια τουριστική αγορά. «Εάν εμπεδωθεί η αίσθηση της ανασφάλειας του προορισμού Αθήνα, είπε ο κ. Ρέτσος σε επόμενη φάση θα ακολουθήσει ολόκληρη η χώρα με προφανείς τις επιπτώσεις στο σύνολο του ελληνικού τουρισμού».\nΙΝΤΕΡΚΟΝΤΙΝΕΝΤΑΛ. Η ΜΕΓΑΛΥΤΕΡΗ ΖΗΜΙΑ\nΑπώλειες 2,8 εκ. από τις ακυρώσεις κρατήσεων\nΤις μεγαλύτερες απώλειες έχει το ξενοδοχείο «Ιντερκοντινένταλ» από τα γεγονότα και τη δυσφήμιση της Αθήνας. Το Atheneaum Intercontinental συμφερόντων του επιχειρηματία Δάκη Ιωάννου, που βρίσκεται ψηλά στη Λεωφόρο Συγγρού σύμφωνα με τα στοιχεία που έδωσε διευθυντικό στέλεχος του δέχθηκε σωρεία ακυρώσεων, τόσο για κρατήσεις από πελάτες του όσο και για ματαίωση συνεδρίων. Είναι χαρακτηριστικό ότι οι ακυρώσεις έφταναν μέχρι στιγμής για τους υπολειπόμενους μήνες του 2011 και αυτούς του 2012 για τους οποίους έχουν «κλειστεί» δωμάτια στις 11.372 διανυκτερεύσεις.\nΣυνολικά υπολογίζεται ότι οι απώλειες εσόδων για το ξενοδοχείο φτάνουν τα 2,8 εκατομμύρια ευρώ.\nΜΙΧΑΛΗΣ ΜΕΤΑΞΑΣ (ΓΕΝΙΚΟΣ ΔΙΕΥΘΥΝΤΗΣ ΑΣΤΕΡΑ ΒΟΥΛΙΑΓΜΕΝΗΣ): «Οι ακυρώσεις της Αθήνας έγιναν κρατήσεις για μας»\nΤο κύμα των ακυρώσεων δεν έφτασε μέχρι τον Αστέρα της Βουλιαγμένης. Αντίθετα μάλιστα, κάποιοι που ακύρωσαν την κράτησή τους στα μεγάλα ξενοδοχεία του κέντρου, κατευθύνθηκαν στο πολυτελές ξενοδοχείο της Βουλιαγμένης. «Είναι αλήθεια ότι κάποιοι που ακύρωσαν τη διαμονή τους στο κέντρο της Αθήνας, έκαναν κράτηση σε μας» λέει ο γενικός διευθυντής του Αστέρα Βουλιαγμένης, Μιχάλης Μεταξάς. «Άλλωστε ο Αστέρας βρίσκεται πολύ μακριά από το κέντρο της Αθήνας. Είναι στην… εξοχή και αυτό έχει τα πλεονεκτήματά του, σε τέτοιες καταστάσεις. Βέβαια είχαμε κι εμείς κάποιες ακυρώσεις. Όμως δεν είναι ανησυχητικό το γεγονός, αφού η απώλειά μας ήταν 150 διανυκτερεύσεις, σε σχέση με τις ακυρώσεις των κεντρικών ξενοδοχείων. Πάντως, η εικόνα που έδειξε η Αθήνα την περασμένη εβδομάδα, μπορεί μακροπρόθεσμα να έχει σοβαρές επιπτώσεις στον ελληνικό τουρισμό. Γι’ αυτό πρέπει να επιβεβαιώσουμε στους πελάτες μας ότι ο Αστέρας είναι ασφαλής χώρος διαμονής και διακοπών, όπως και όλη η Αττική».\nΟ Αστέρας έχει τη φήμη ακριβού ξενοδοχείου. Αυτό φαίνεται όμως ότι αλλάζει. «Ο Αστέρας Βουλιαγμένης είναι προορισμός για όλους» λέει ο κ. Μεταξάς. «Έχουμε προχωρήσει σε ελαφρά μείωση τιμών. Φέτος ποντάρουμε ιδιαίτερα στην ελληνική αγορά, η οποία αποφασίζει τις διακοπές της την τελευταία στιγμή. Γι’ αυτό λέω ότι πλέον ο Αστέρας είναι πλέον προορισμός σε ασφαλή περιοχή και με σέρβις υψηλών προδιαγραφών. Οι ενδείξεις πάντως που έχουμε μέχρι τώρα είναι πολύ θετικές, όσον αφορά στις κρατήσεις για Ιούλιο – Αύγουστο. Πιστεύω ότι θα ξεπεραστούν τα προβλήματα, απλά θα χρειαστεί χρόνος και υπομονή».\nΗ μείωση του συνεδριακού τουρισμού δεν είχε σοβαρές επιπτώσεις για τον Αστέρα. «Δεν επενδύουμε ιδιαίτερα στα συνέδρια» λέει ο κ. Μεταξάς. «Έτσι κι αλλιώς όμως τα συνέδρια μειώνονται μέχρι τα τέλη Ιουνίου».


«Τον φοβόμουν πολύ» - Οι αποκαλύψεις της Θάντι Νιούτον για τον Τομ Κρουζ - News In Greece\nΑρχική Πολιτισμό «Τον φοβόμουν πολύ» – Οι αποκαλύψεις της Θάντι Νιούτον για τον Τομ...\n«Τον φοβόμουν πολύ» – Οι αποκαλύψεις της Θάντι Νιούτον για τον Τομ Κρουζ\nΠιθανόν να τη γνωρίζεις χάρη στο ρόλο της Maeve στη σειρά ”Westworld”, η Thandie Newton όμως έχει μια αρκετά μεγάλη πορεία στον κινηματογράφο και στην τηλεόραση, που ξεκίνησε το 1991. Μία από τις πιο γνωστές συμμετοχές της ήταν πλάι στον Tom Cruise, στο σίκουελ της επιτυχημένης ταινίας δράσης ”Mission Impossible” που κυκλοφόρησε το 2000. του 2000, και στην οποία υποδύθηκε τη Nyah Hall.\nΣε πρόσφατη συνέντευξη της στο Vulture, η γνωστή ηθοποιός αποκάλυψε πως τα γυρίσματα με τον Cruise κάθε άλλο παλλά όμορφα ήταν, και πως ποτέ δεν της ζήτηθηκε ποτέ να επιστρέψει.\n”Φοβόμουν πολύ τον Tom. Ήταν πολύ αυταρχικός. Προσπαθεί υπερβολικά πολύ να είναι καλός, αλλά δέχεται πολλή πίσεση, και νομίζω πως έχει την αίσθηση πως μπορεί να κάνει μόνο όσο καλύτερα μπορεί. Μια φορά, γυρίζαμε μια σκηνή τη νύχτα, με πολλούς κομπάρσους και εφέ και ό,τι μπορείς να φανταστείς, και η σκηνή ήταν με εμένα και εκείνον στο μπαλκόνι. Δεν νομίζω πως ήταν πολύ καλογραμμένη η σκηνή. Θύμωσα μαζί του, τσακωνόμασταν και βλέπαμε κάτω την Ισπανία. Δεν πήγε πολύ καλά.\nΟ (σκηνοθέτης) John Woo, να ‘ναι καλά όπου κι αν είναι, δεν ήταν παρών, ήταν κάτω και παρακολουθούσε από το μόνιτορ. Είχε αποφασίσει πως δεν θα μιλά Αγγλικά, κάτι που ήταν πολύ βοηθητικό για εκείνον αλλά καθόλου για εμάς. Η σκηνή γυριζόταν και ο Tom δεν ήταν ικανοποιημένος με αυτό που έκανα γιατί οι ατάκες μου ήταν χάλια. Και εκνευρίζεται πολύ προσπαθώντας να μου εξηγήσει μέχρι που μου είπε να αλλάξουμε ρόλους για να κάνουμε πρόβα. Έλεγε τις ατάκες μου και εγώ τις δικές του, δεν υπάρχει κάτι λιγότερο βοηθητικό απ’ αυτό. Με ώθησε απλά στον απόλυτο τρόμο και την ανασφάλεια. Ήταν κρίμα. Μακάρι να είναι καλά, προσπαθούσε πέρα από τις δυνάμεις του.\n[…] Δεν ήταν απαίσιος, ήταν απλά πολύ αγχωμένος”.\nΠροηγούμενο άρθροΠέτσας-Κορωνοϊός : «Είναι απαράδεκτα τα φαινόμενα χαλάρωσης»\nΕπόμενο άρθροΥπ. Τουρισμού: Εγκρίθηκαν 3 προγράμματα συμβουλευτικής, εκπαίδευσης και πιστοποίησης ανέργων


Που πάνε όλα αυτά τα πώματα που μαζεύουμε;\nΈνα μεγάλο και διάφανο κουτί, το οποίο βρίσκεται στο γραφείο μας εδώ και πολλούς μήνες, συνεχώς γεμίζει και αδειάζει, με διάφορα πλαστικά και πολύχρωμα πώματα.\nπλαστικά πώματα ΦΙΛΑΝΘΡΩΠΙΑ ανακυκλωση τροχοκάθισμα\nΟι ανάγκες είναι μεγάλες και κανένα πώμα δεν πρέπει να πηγαίνει χαμένο.\nΑλήθεια, που πάνε όλα αυτά τα καπάκια και γιατί τα μαζεύουμε;\nΤο μόνο σίγουρο είναι πως τα πλαστικά πώματα δεν τα μαζεύουμε άδικα. Στην Κύπρο, υπάρχουν δύο σύνδεσμοι οι οποίοι τα συλλέγουνε καθημερινά, ο κάθε ένας για τους δικούς του λόγους.\nΟ Αντιρευματικός Σύνδεσμος Κύπρου ιδρύθηκε το 1984 από μια ομάδα ρευματοπαθών, με κύριο σκοπό την επίλυση των πολλαπλών προβλημάτων που αντιμετωπίζουν τα άτομα που πάσχουν από τις διάφορες μορφές ρευματοπαθειών στη χώρα.\nΟ σύνδεσμός συλλέγει τα πλαστικά πώματα, έπειτα τα ανακυκλώνει σε ένα εργοστάσιο στη Λεμεσό και με τα χρήματα που μαζεύονται, αγοράζει διάφορα βοηθήματα αυτοεξυπηρέτησης των ρευματοπαθών. Μερικά από τα βοηθήματα που αγοράζει ο σύνδεσμος στα άτομα αυτά, είναι ειδικά καθίσματα τουαλέτας ή μπάνιου, ειδικά ποτήρια, κουτάλια και άλλα αντικείμενα καθημερινής χρήσης.\nΜια μικρή σακούλα από πλαστικά πώματα, για τον Αντιρευματικό Σύνδεσμο Κύπρου, είναι μια μεγάλη βοήθεια.\nΑν θέλεις κι εσύ να στηρίξεις το έργο του συνδέσμου προσφέροντας πώματα, οι χώροι συλλογής είναι οι ακόλουθοι:\n1. Οίκημα ΑΣΚ στη Λευκωσία, (Ονησίλου 16 Διαμ.1, 2121 Αγλαντζιά). Τηλέφωνο: 22428285\n2. Οίκημα ΑΣΚ στη Λάρνακα, (Κυκλώπων 28, Καμάρες, 6041). Τηλέφωνο: 24361085\n3. Οίκημα ΑΣΚ στη Λεμεσό, (Βυζαντίου 7, Απόστολος Ανδρεας,3065). Τηλέφωνο: 25344432\n4. Νοσοκομείο Πάφου, απέναντι από το φυσικοθεραπευτήριο\n5. Νοσοκομείο Αμμοχώστου, στην υποδοχή.\n«Ευ-ζω» Σύνδεσμος Ενηλίκων Ασθενών και Φίλων με Νευρολογικές Παθήσεις\nΟ σύνδεσμος «Ευ-ζω», στηρίζει εδώ και χρόνια τους ασθενείς με νευρολογικές παθήσεις.\nΜε τη συλλογή και ανακύκλωση πλαστικών πωμάτων, ο «Ευ-ζω» προσπαθεί να κάνει τις ζωές των ανθρώπων αυτών πιο εύκολες.\nΗ προσπάθεια του συνδέσμου είναι όλες οι εισπράξεις που μαζεύονται από την ανακύκλωση των πλαστικών πωμάτων, να διατίθενται εξ ολοκλήρου για την αγορά βοηθητικού ιατρικού εξοπλισμού, όπως τροχοκαθίσματα, πατερίτσες και οτιδήποτε άλλο χρειάζεται ο ασθενής.\nΣύμφωνα με τον σύνδεσμό, οι ανάγκες είναι μεγάλες και κανένα πώμα δεν πρέπει να πηγαίνει χαμένο.\nΑν θέλεις να συμπαρασταθείς στην προσπάθεια του συνδέσμου κάλεσε στο 99338070 ή 24650736.


Αξίζει να τον περιμένει – Enwsi.gr\nΜανώλης Βογιατζάκης\t 19/05/15, 14:00\nΈχουμε και λέμε. Το σίγουρο είναι ότι η ΑΕΚ με τις κινήσεις της εδώ και περίπου τρεις μήνες έχει ξεκαθαρίσει στον Νάτσο Σκόκο ότι τον θέλει πίσω. Ποια είναι τα δεδομένα που υπάρχουν αυτή τη στιγμή;\n1) Ο Σκόκο τόσο λόγω του πρόσφατου τραυματισμού που πέρασε, όσο και λόγω των σχέσεων που (δεν) έχει με τον προπονητή της Νιούελς Ολντ Μπόις, δεν περνά και την καλύτερη περίοδο στην ομάδα του.\n2) Το “πρέσινγκ” που του έχει κάνει η ΑΕΚ για να τον ντύσει ξανά στα κιτρινόμαυρα του αρέσει, από τη στιγμή μάλιστα που δεν είναι σφυκτικό. Η Ένωση ναι μεν έχει δείξει στον Αργεντινό ότι τον θέλει, αλλά του δίνει τον χρόνο που χρειάζεται για να πάρει την οριστική του απόφαση. Συγχρόνως εννοείται ότι οι “κιτρινόμαυροι” δε μένουν …κολλημένοι σ’ αυτή την υπόθεση, αλλά “τρέχουν” κανονικά τις μεταγραφικές τους κινήσεις.\n3) Ο Σκόκο θέλει να επιστρέψει, αφού από τη στιγμή που έφυγε δεν σταμάτησε ποτέ να μαθαίνει τα πάντα για την κατάσταση που επικρατεί στην ΑΕΚ. Ποτέ δεν έκρυψε άλλωστε ότι σε περίπτωση που αγωνιστεί ξανά στην Ελλάδα, επιθυμία του είναι να ντυθεί στα κιτρινόμαυρα. Όσο μάλιστα περνάει ο καιρός, τόσο περισσότερο τον πείθει η προοπτική της ΑΕΚ. Ο μεγαλύτερος όμως ενδοιασμός του έγκειται στο γεγονός ότι θα πρέπει να αφήσει την ομάδα του στα μέσα της σεζόν, αφού το πρωτάθλημα ολοκληρώνεται τον Δεκέμβριο. Έχω την εντύπωση ότι αν η Ένωση πρότεινε από τώρα στον Σκόκο συνεργασία για εκείνη την περίοδο θα είχε ήδη πει το “ναι”. Δε θέλει όμως να …κατηγορηθεί ότι “πούλησε” την ομάδα και τον κόσμο ενώ ήταν σε εξέλιξη η αγωνιστική περίοδος. Γι’ αυτό και “ζυγίζει” τα δεδομένα.\nΟ Αργεντινός έχει ζητήσει περισσότερο χρόνο από την ΑΕΚ για να πάρει την οριστική του απόφαση και κατά τη γνώμη μου οι υπεύθυνοι της ομάδας πράττουν σωστά που δεν του κλείνουν την …πόρτα. Ο λόγος είναι ότι πρόκειται για έναν ποδοσφαιριστή υψηλού επιπέδου που μπορεί να κάνει τη διαφορά και το σημαντικότερο αποτελεί τον ηγέτη που θέλει ένα μεγάλο ποσοστό των φιλάθλων να ξαναδεί ντυμένο στα κιτρινόμαυρα. Το γεγονός ότι δεν έχει αποδεχθεί την πρόταση έχει να κάνω με συγκεκριμένους λόγους, οι οποίοι έχουν γίνει κατανοητοί. Εννοείται ότι η υπόθεση δεν είναι δυνατόν να τραβήξει για μεγάλο χρονικό διάστημα. Έχω την εντύπωση ότι το αργότερο ως τα μέσα Ιουνίου οι υπεύθυνοι της Ένωσης θα ζητήσουν (και δικαίως) την οριστική απάντηση του Σκόκο. Δεν θα πρέπει να ξεχνάμε άλλωστε ότι ο παίκτης δεν είναι ελεύθερος, άρα από τη στιγμή που ο Αργεντινός πει το “ναι” θα αρχίσουν διαπραγματεύσεις με τη Νιούελς για να παραχωρηθεί είτε ως δανεικός, είτε με μεταγραφή.\nΤο μήνυμα Ρόβα: «Πιστοί στην ΑΕΚ μέχρι τέλους»\nΚάνει πάταγο η Ευγενία


Σιδηροδρομικά Νέα: 700 container την ημέρα στη γραμμή Θριάσιο – Ικόνιο\nΗ σιδηροδρομική γραμμή μήκους 17 χλμ. περίπου διαθέτει σύγχρονο σύστημα σηματοδότησης και τηλεπικοινωνιών και η ταχύτητα μελέτης είναι 90 χλμ./ώρα. Η αρχή της γραμμής βρίσκεται εντός του λιμένα Ν. Ικονίου και περιλαμβάνει τον επιλιμένιο εμπορευματικό σταθμό και τον σταθμό φόρτωσης αυτοκινήτων. Το τέρμα της γραμμής συνδέεται με το νέο σιδηροδρομικό άξονα Αθηνών-Κορίνθου και καταλήγει στη συνέχεια στο νέο, υπό κατασκευή, εμπορευματικό σταθμό του Θριασίου Πεδίου. Οι λειτουργίες του εμπορευματικού σταθμού περιλαμβάνουν μεταφόρτωση εμπορευμάτων (σιδηροδρομική – οδική συνδυασμένη μεταφορά), σύνθεση αμαξοστοιχιών, στάθμευση – συντήρηση οδικών και σιδηροδρομικών οχημάτων καθώς και containers, λειτουργία σταθμού για την εξυπηρέτηση του λιμένα Ικονίου και απόθεση εμπορευματοκιβωτίων (αναμονή περαιτέρω διακίνησης ή και χρήσης).\nΗ χωρητικότητα της γραμμής είναι 32 αμαξοστοιχίες ή 16 ζεύγη αμαξοστοιχιών των 1780t την ημέρα και η ημερήσια δυναμικότητα αυτών των 16 ζευγών αμαξοστοιχιών είναι της τάξης των 700 container (235 των 20 ft + 465 των 40 ft) ή 1175 TEU (container των 20 ft), ή αλλιώς 350.000 – 420.000 ΤΕU/έτος της σιδηροδρομικής γραμμής.\nΚωστής Χατζηδάκης υπουργός Ανάπτυξης – Δ/Σ της PCT SA, Captain Fu Chengqiu-Κωστής Μουσουρούλης υπουργός Ναυτιλίας. Στη φωτογραφία διακρίνονται πίσω από τον υπουργό Ανάπτυξης και οι κύριοι Ζηλιασκόπουλος και Θεοφανόπουλος από τον ΟΣΕ\nΜετά τα εγκαίνια έγιναν δηλώσεις των υπουργών Κ. Χατζηδάκη και Κ. Μουσουρούλη και του διευθύνoντος συμβούλου της PCT SA, Captain Fu Chengqiu:\nΚ. Χατζηδάκης: «Ξεπεράστηκαν δυσκολίες χρόνων και πολλές δικαστικές εμπλοκές και πλέον παραδίδεται σήμερα το σιδηροδρομικό έργο Θριάσιο – Ικόνιο. Ένα έργο εξαιρετικά δύσκολο,17 χιλιόμετρα με δέκα σήραγγες και δέκα γέφυρες. Είναι ένα ιδιαίτερα σημαντικό τεχνικό έργο. Ακόμα περισσότερο όμως η σημερινή ημέρα είναι εξαιρετικά σημαντική τόσο για τον ελληνικό σιδηρόδρομο όσο και για το λιμάνι του Πειραιά. Το λιμάνι του Πειραιά, ένα πολύ μεγάλο λιμάνι για τα ευρωπαίκά δεδομένα, ήταν αποκομμένο από τον σιδηρόδρομο την ώρα που όλη η Ευρώπη μιλάει για συνδυασμένες μεταφορές. Τώρα πια τόσο ο ελληνικός σιδηρόδρομος όσο και το λιμάνι του Πειραιά μπαίνουν σε μια καινούργια εποχή. Την εποχή των συνδυασμένων μεταφορών και αυτή η εξέλιξη δίνει δύναμη τόσο στο σιδηρόδρομο όσο και στο λιμάνι. Αυτό το έργο είναι άλλωστε η βάση της συμφωνίας ανάμεσα στην COSCO, την HP και την ΤΡΑΙΝΟΣΕ. Αύριο θα υπάρξει η υπογραφή αυτής της συμφωνίας. Όλες αυτές οι εξελίξεις υπογραμμίζουν ότι η Ελλάδα δεν το βάζει κάτω στην κρίση. Προχωρεί μπροστά και θα περάσει στο δρόμο της ανάκαμψης και της ανάπτυξης.»


Οικονομική Ιστορία & Ιστορία Οικονομικής Σκέψης – Κατηγορίες Προϊόντων – Οικονομική Ιστορία & Ιστορία Οικονομικής Σκέψης – Σελίδα 2 – Εκδόσεις ΚΡΙΤΙΚΗ\nΙστορία οικονομικών θεωρίων\nΤο κλασικό βιβλίο του I.I. Rubin αποτελεί μια πλήρη παρουσίαση και ανάλυση σε βάθος των βασικών εννοιών πάνω στις οποίες θεμελιώθηκαν οι διαφορετικές σχολές σκέψης της κλασικής πολιτικής οικονομίας.\nΣχέδιο και αγορά στις σοσιαλιστικές οικονομίες\nΣτο βιβλίο του αυτό ο συγγραφέας αναλύει τον τρόπο λειτουργίας της οικονομίας των σοσιαλιστικών ...\nΣτο βιβλίο του αυτό ο συγγραφέας αναλύει τον τρόπο λειτουργίας της οικονομίας των σοσιαλιστικών χωρών.\nΙΣΤΟΡΙΚΕΣ ΚΑΙ ΚΡΙΤΙΚΕΣ ΠΡΟΣΕΓΓΙΣΕΙΣ\nH ιστορικότητα ως μοναδικό και αντικειμενικό στοιχείο κριτικής σύλληψης της σύγχρονης ...\nH ιστορικότητα ως μοναδικό και αντικειμενικό στοιχείο κριτικής σύλληψης της σύγχρονης πραγματικότητας.\nΗ Ναταλί Μοσκόβσκα είναι μια σημαντικότατη προοδευτική οικονομολόγος. Στις "Θεωρίες για τις οικονομικές κρίσεις" δίνει μια συνοπτική αλλά ολοκληρωμένη εικόνα των σημαντικότερων απόψεων για τις κρίσεις, που διατυπώθηκαν πριν από ...\nΗ Ναταλί Μοσκόβσκα είναι μια σημαντικότατη προοδευτική οικονομολόγος. Στις «Θεωρίες για τις οικονομικές κρίσεις» δίνει μια συνοπτική αλλά ολοκληρωμένη εικόνα των σημαντικότερων απόψεων για τις κρίσεις, που διατυπώθηκαν πριν από τον τελευταίο πόλεμο, και αναπτύσσει τη δική της πολύ ενδιαφέρουσα θεωρία υπερσυσσώρευσης.\nΟ Sraffa και η σχέση του με τον Ricardo και τον Marx\nTο βιβλίο αυτό κυκλοφόρησε στα Γερμανικά το 1983 και συζητήθηκε διεθνώς. Πρόκειται για την εκτενέστερη και αναλυτικότερη μέχρι σήμερα εργασία πάνω στη θεωρία του Sraffa και τη σχέση της με ...\nTο βιβλίο αυτό κυκλοφόρησε στα Γερμανικά το 1983 και συζητήθηκε διεθνώς. Πρόκειται για την εκτενέστερη και αναλυτικότερη μέχρι σήμερα εργασία πάνω στη θεωρία του Sraffa και τη σχέση της με τη θεωρία των κλασικών της πολιτικής οικονομίας και συγκεκριμένα του Ricardo και του Marx.\nΟι κρίσεις στην Ελλάδα 1830-1845 – Τόμος Α’\nΟΙΚΟΝΟΜΙΚΕΣ, ΚΟΙΝΩΝΙΚΕΣ ΚΑΙ ΠΟΛΙΤΙΚΕΣ ΟΨΕΙΣ\nΤο δίτομο αυτό έργο του καθηγητή Οικονομικής Ιστορίας στο Πάντειο Πανεπιστήμιο εξετάζει τις οικονομικές κρίσεις παλαιού τύπου το 19ο αιώνα στην ...\nΟι κρίσεις στην Ελλάδα 1845-1857 – Τόμος Β’


Νους και Εγκέφαλος: Το Εγώ της Νόησης\nΣυγγραφ.:Douglas Hofstadter, Daniel Dennett\nΤίτλος πρωτοτύπου: The Mind’s I\nΣελίδες βιβλίου: 568\nID Ευδόξου: 16096\nΒάρος: 1,195 χλγ.\nΤι είναι η νόηση; Ποιος είμαι εγώ;\nΜπορούν οι μηχανές να σκέφτονται;\n«Όποιος επιχειρεί να αντιμετωπίσει αυτά τα ερωτήματα», απαντούν οι συγγραφείς, «προσκρούει αμέσως σε ένα τείχος αβεβαιοτήτων. Εμπνευστήκαμε να καταστήσουμε ολοφάνερες τις εν λόγω αβεβαιότητες…. Πρόθεση του βιβλίου λοιπόν είναι να προκαλέσει, να ενοχλήσει και να δημιουργήσει σύγχυση στους αναγνώστες, να κάνει αλλόκοτο ό,τι είναι προφανές και, ίσως, προφανές ό,τι είναι αλλόκοτο.»\nΠρόκειται για μια συλλογή από παράξενα νοητικά πειράματα, φανταστικές ιστορίες που διευρύνουν τους νοητικούς μας ορίζοντες και πνευματώδεις διαλόγους που έχουν σχεδιαστεί για να διεγείρουν τη φαντασία και να την παρασύρουν σε νέους και απροσδόκητους τόπους.\nΘεματικός άξονας του βιβλίου είναι η συνείδηση. Για να αντιμετωπίσουν όμως αυτή την απατηλά προφανή έννοια, οι Hofstadter και Dennett συνθέτουν έναν «αρμονικό λαβύρινθο» φτιαγμένο από κείμενα διάσημων επιστημόνων (Turing, Dawkins, Nagel, Searle) και μεγάλων συγγραφέων (Μπόρχες, Λεμ).\nΜε αυτά, αλλά και με δικά τους κείμενα και σχόλια, οι συγγραφείς υφαίνουν τον περίπλοκο ιστό του καταπληκτικού βιβλίου τους.\nΈνα απολαυστικό «συμφωνικό» έργο


Ηρακλής Τσιφτελίδης: "Ένα από τα μυστικά της επιτυχίας της pub Bristol είναι η σχέση φιλίας που έχουμε με πολλούς από τους πελάτες" - Polis Magazino\nΗρακλής Τσιφτελίδης: “Ένα από τα μυστικά της επιτυχίας της pub Bristol είναι η σχέση φιλίας που έχουμε με πολλούς από τους πελάτες”\n“Η κρίση προσφέρει πάντα ευκαιρίες μεν, με αρκετό ρίσκο δε. Χρειάζεται προσοχή στις επιχειρηματικές κινήσεις, μικρά βήματα, ερευνώντας πάντα την αγορά και τις κινήσεις στις προτιμήσεις των καταναλωτών.”\nΔραστηριοποιείστε στο χώρο της εστίασης. Μιλήστε μας για την επιχείρησή σας και την πορεία της έως σήμερα. Δραστηριοποιούμαι στο χώρο της εστίασης σχεδόν 30 χρόνια, ως υπάλληλος στην αρχή, υπεύθυνος καταστημάτων, μάνατζερ και τα 20 σχεδόν από αυτά και ως επιχειρηματίας. Παράλληλα δραστηριοποιούμαι και στον τομέα της συμβουλευτικής επενδύσεων στον τομέα του καφέ-μπαρ-εστιατορίου, από το στήσιμο μιας επιχείρησης, το μενού, την τιμολογιακή πολιτική, το branding και το marketing μέχρι και τη λειτουργία της. Αυτή τη στιγμή η εταιρεία μας έχει ένα κατάστημα, την αγγλική pub Bristol, από το 2008, στην περιοχή Ποσειδωνίου. Ξεκινήσαμε βλέποντας να παίρνει σταδιακά μεγάλο μερίδιο η αγορά της μπύρας, η οποία τότε ήταν πολύ περιορισμένη.\nΗ έννοια της μπυραρίας στην Ελλάδα ήταν συνυφασμένη με το καθαρό εστιατόριο. Παράλληλα, προσπαθήσαμε να προσαρμόσουμε το μενού μιας pub σε πιο “light” εκδοχή, στις συνήθειες βασικά του Έλληνα καταναλωτή, γιατί βρισκόμαστε στη Θεσσαλονίκη εξάλλου. Καταφέραμε να δημιουργήσουμε έναν απλό και ζεστό χώρο διασκέδασης, δεχτήκαμε ανθρώπους όλων των ηλικιών, δεν είχαμε διακρίσεις ντυσίματος και άλλα τέτοια, και με τη βοήθεια φίλων επαγγελματιών στον τομέα της μουσικής, όπως παραγωγοί ραδιοφώνου, μουσικοί κτλ, ο κόσμος δέχτηκε αυτό το εγχείρημα με αγάπη. Μέχρι σήμερα είμαστε πιστοί στο αρχικό πλάνο μας, διορθώνουμε τα σφάλματα, ανανεώνουμε το μενού μας σε ποτό και φαγητό και ένα από τα μυστικά της επιτυχίας είναι η σχέση φιλίας που έχουμε με πολλούς από τους πελάτες που μας τιμούν με την προτίμησή τους.\nΟικονομική κρίση και Lockdown. Έχουν επηρεάσει την επαγγελματική σας δραστηριότητα; Σίγουρα η οικονομική κρίση επηρέασε όχι μόνο τα εισοδήματα, αλλά και την ψυχολογία των πελατών σε όλους τους τομείς της οικονομικής δραστηριότητας της χώρας. Ειδικά η διασκέδαση δέχτηκε δυνατό χτύπημα, καθώς είναι και το πρώτο έξοδο που θα μειώσει κάποιος που έχει οικονομικές δυσκολίες. Ο τελευταίος χρόνος δε, με τα υγειονομικά πρωτόκολλα και το κλείσιμο των επιχειρήσεων ήταν καταστροφικός οικονομικά. Προσπαθούμε να συνεχίσουμε από εκεί που σταματήσαμε, αλλά τα προβλήματα είναι πολλά, οι καταναλωτές διστακτικοί, και έτσι, θα χρειαστεί χρόνος να επανέλθουμε, μη γνωρίζοντας και το σημείο που θα επανέλθουμε. Πρέπει, πάντως, να είμαστε αισιόδοξοι, να προσπερνάμε τα προβλήματα και να συνεχίζουμε όπως και να έχει.\nΚάθε κρίση είναι μια επαγγελματική ευκαιρία; Η κρίση προσφέρει πάντα ευκαιρίες μεν, με αρκετό ρίσκο δε. Χρειάζεται προσοχή στις επιχειρηματικές κινήσεις, μικρά βήματα, ερευνώντας πάντα την αγορά και τις κινήσεις στις προτιμήσεις των καταναλωτών.\nΤι θα συμβουλεύατε ένα νέο που τώρα ξεκινάει το “επιχειρείν” στην Ελλάδα; Σε νέο επιχειρηματία θα συμβούλευα “να κρατάει μικρό καλάθι”. Να προσέξει που θα επενδύσει το κεφάλαιό του, και σίγουρα σε τομέα που γνωρίζει και έχει εργαστεί ο ίδιος. Να ψάξει τους συνεργάτες του διεξοδικά, να ερευνήσει πολύ καλά το καταναλωτικό του target group και να αφουγκραστεί τις τάσεις της αγοράς με μια διορατικότητα που θα πρέπει να διαθέτει κάθε επιχειρηματίας.\nΕθελοντισμός και Προσφορά. Σας εκφράζουν ως άνθρωπο και ως επιχειρηματία; Οι επιχειρηματίες έχουν τη φήμη των σκληρών και ψυχρών ανθρώπων. Κι όμως, πολλοί συνάδελφοι δραστηριοποιούνται στον εθελοντισμό και είναι έτοιμοι να προσφέρουν όπου χρειαστεί και ανάλογα με τις δυνατότητές τους. Η βοήθεια στον συνάνθρωπο πρέπει να θεωρείται δεδομένη. Ζούμε σε κοινωνίες όπου πάντα θα υπάρχει κάποιος που θα χρειάζεται την αρωγή μας. Και στο τέλος, νομίζω ότι είναι μία από τις μεγαλύτερες ικανοποιήσεις που μπορεί να νιώσει κάποιος που βοηθάει έναν συνάνθρωπο να ξεπεράσει τις δυσκολίες που μπορεί να του παρουσιαστούν στη ζωή. Και μην ξεχνάμε, άλλωστε, ότι αυτό μπορεί να συμβεί στον καθένα μας κάποια στιγμή.\nΑνήκετε στη μεγάλη οικογένεια των Lions. Περιγράψτε μας τι ακριβώς κάνουν οι Lions και πως μπορεί κάποιος/α να ενταχθεί στην παγκόσμια κοινότητα των Lions. Οι LIONS είναι η μεγαλύτερη διεθνής οργάνωση παροχής βοήθειας σε συνανθρώπους και κοινότητες που έχουν ανάγκη, της οποίας έχω την τιμή να είμαι μέλος και παράλληλα, για φέτος, και πρόεδρος της ιστορικής λέσχης Θεσσαλονίκη Λευκός Πύργος.\nΕίμαστε όλοι εθελοντές, προσφέροντας τις υπηρεσίες μας με χρόνο και ενεργή παρουσία όπου χρειαστεί. Το σλόγκαν των LIONS, “We Serve” νομίζω τα λέει όλα.\nΟ καθένας μπορεί να γίνει μέλος στην οικογένεια των LIONS, και η γνώμη μου είναι πως αξίζει να μάθει για την οργάνωση, αρκεί να έχει μέσα του βαθύ το αίσθημα του εθελοντισμού, της βοήθειας και του ανθρωπισμού.\nΠροηγούμενο άρθροΗ Μαρία Παπαλεοντίου σε αποκλειστική συνέντευξη με αφορμή το νέο της τραγούδι “Κορνίζα”\nΕπόμενο άρθροΜονοήμερο σεμινάριο “Συναισθηματικής Διαλεκτικής” στη Θεσσαλονίκη\nCATERINA VENTURELLI: “Είναι πρωταρχικής σημασίας για εμένα, να εκφράσω τον εαυτό μου με άμεσο και αυθεντικό τρόπο, χωρίς αυτολογοκρισία ή αναστολές”\n«Κάρτες Πολέμου» από το ΚΘΒΕ\nYouTube Channel- Traveling with Kids: Οδοιπορικό στην Τυνησία (ΝΕΟ ΕΠΕΙΣΟΔΙΟ)\nΣίλια Χριστοδούλου «Η Ένατη Νότα» Έκδοση – Κυκλοφορία Ποιητικής Συλλογής


AGAN PRODUCTS - METABOLIN-1\nΜεταβολικό Σύνδρομο: Παχυσαρκία κεντρικού τύπου, ινσουλινοαντίσταση,αυξημένα τριγλυκερίδια, χαμηλή HDL χοληστερόλη, αυξημένη LDL χοληστερόλη\nΤο METABOLIN-1 είναι ένα καινοτόμο διατροφικό συμπλήρωμα που συνδυάζει τις δράσεις των πολυφαινολών, φλαβονοειδών, ανθοκυανινών και τριτερπενίων από πατενταρισμένα φυτικά εκχυλίσματα περγαμόντου, μήλου και ελαιολάδου με βιταμίνες Β6, Β12 και φολικό οξύ, συμβάλλει θετικά στην αντιμετώπιση των μεταβολικών διαταραχών που σχετίζονται με την εμφάνιση Μεταβολικού Συνδρόμου και την πρόληψη εμφάνισης παθολογικών καταστάσεων που το συνοδεύουν.\nΣυμβάλλει στη μειώση του λευκού λιπώδους ιστού και έχει θετική επίδραση στη μείωση της περιφέρειας μέσης, που αποτελεί σημαντικό διαγνωστικό δείκτη καρδιαγγειακού κινδύνου. Μελέτες έδειξαν ότι η αυξημένη απελευθέρωση λιπαρών οξέων επί κοιλιακής παχυσαρκίας οδηγεί σε αυξημένη σύνθεση τριγλυκεριδίων καθώς και σε μείωση της προστατευτικής HDL χοληστερίνης\nΟι πολυφαινόλες μήλου και περγαμόντου βελτιώνουν την αντίσταση των περιφερικών ιστών στην δράση της ινσουλίνης, διατηρούν υγιή τα επίπεδα σακχάρου στο αίμα και αποτρέπουν την εναπόθεση λίπους στο ήπαρ (λιπώδης διήθηση)\nΟι βιταμίνες Β6, Β12 & το φολικό οξύ, συμβάλλουν στη μείωση της ομοκυστεΐνης (σημαντικός δείκτης καρδιαγγειακού κινδύνου)\nΦολικό οξύ - Βιταμίνη Β6 & B12\nΤο Pomolive ® είναι ένας μοναδικός συνδυασμός ελαϊκών (Olea europaea L.) τριτερπενίων με αντιοξειδωτικές πολυφαινόλες μήλου (Pyrus malus L.). Οι πολυφαινόλες μήλων, που βρίσκονται σε μεγάλες ποσότητες στο φλοιό του καρπού, έχουν ισχυρή αντιοξειδωτική, αντιφλεγμονώδη και κατά της γλυκοζυλίωσης δράση. Οι δράσεις αυτές συνδυάζονται και έχουν ως αποτέλεσμα την προστασία του σώματος από τις αναστρέψιμες συνέπειες της γήρανσης. Υπάρχουν αναμφισβήτητα αποδεικτικά στοιχεία για την ικανότητα των πολυφαινολών να αποτρέπουν ή ακόμη και να αντιστρέφουν τις αλλαγές που προκαλούν καρδιαγγειακές παθήσεις, αυξημένο σάκχαρο του αίματος, ακόμη και σοβαρές λοιμώξεις.\nΤο Bergavit® (από χυμό περγαμόντου-Citrus Bergamia, 28% w/w) συμβάλλει θετικά στην καρδιαγγειακή υγεία και στην επίτευξη ενός φυσιολογικού λιπιδαιμικού προφίλ, βελτιώνοντας την αναλογία HDL / LDL και τις τιμές της sdLDL (smalldenseLDL). Το περγαμόντο είναι πλούσιο σε φαινολικές ενώσεις με αντιοξειδωτικές και αντιφλεγμονώδεις δράσεις.\nΔύο από τις πολυφαινολικές ενώσεις του περγαμόντου, οι βρουτεριδίνη και μελιτιδίνη, ακολουθούν τις ίδιες μεταβολικές οδούς με τις φαρμακευτικές δραστικές για τη μείωση τις χοληστερίνης, αναστέλλοντας τη δράση του ενζύμου HMG-CoA reductase, που σχετίζεται με τη σύνθεση της χοληστερόλης στο ήπαρ, χωρίς όμως να επηρεάζονται τα επίπεδα του CoQ10 και χωρίς την εμφάνιση ανεπιθύμητων ενεργειών (μυϊκοί πόνοι, κόπωση ή/και ηπατικά προβλήματα). Το περγαμόντο είναι επίσης ασφαλές και αποτελεσματικό στο μεταβολισμό της γλυκόζης και των λιπαρών οξέων.\nΒελτιώνει την ευαισθησία στην ινσουλίνη, προάγει την πρόσληψη γλυκόζης στα κύτταρα και καταστέλλει τη σύνθεση της γλυκόζης στο ήπαρ, μειώνοντας έτσι το σάκχαρο του αίματος (-18.9%). Επίσης διεγείρει την καύση των ελεύθερων λιπαρών οξέων και διευκολύνει τον έλεγχο του βάρους.\nΟι βιταμίνες Β6, Β12 & το φολικό οξύ: Μειώνουν τα επικίνδυνα επίπεδα ομοκυστεΐνης και κατά συνέπεια τον κίνδυνο εμφάνισης καρδιαγγειακών παθήσεων. Προστατεύουν τα αιμοφόρα αγγεία. Προωθούν την μετατροπή της ομοκυστεΐνης σε χρήσιμα αμινοξέα.\nΦυσική ορμόνη που ρυθμίζει το βιολογικό ρολόι. Ενεργοποιείται από το σκοτάδι κι απενεργοποιείται από το φως, φτάνοντας στα υψηλότερά της επίπεδα λίγο πριν την ώρα του νυχτερινού ύπνου. Παίζει βασικότατο ρόλο στη διατήρηση ενός ισορροπημένου κιρκάδιου ρυθμού, γι’ αυτό κι η ελλιπής συγκέντρωσή της μπορεί να επηρεάσει σοβαρά τον κύκλο του ύπνου. Μελέτες έδειξαν πως όταν λαμβάνεται 30-60 λεπτά πριν την κατάκλιση, μπορεί να εξασφαλίσει έναν ήρεμο και ξεκούραστο ύπνο.\nΑπαραίτητο αμινοξύ, που με τη βοήθεια της βιταμίνης Β6, μετατρέπεται σε σεροτονίνη και στη συνέχεια σε μελατονίνη. Χαμηλά επίπεδα τρυπτοφάνης σχετίζονται με διαταραχές του ύπνου και της διάθεσης.\nΓνωστό για τις χαλαρωτικές του ιδιότητες, είναι ικανό να βελτιώσει σημαντικά την ποιότητα του ύπνου, καθώς αυξάνει τα επίπεδα μελατονίνης ενώ παράλληλα μειώνει εκείνα της κορτιζόλης (ορμόνη του στρες).\n1-2 κάψουλες την ημέρα, πριν το φαγητό


Ο τολμηρός και πολιτικά αυθάδης Αλέξης, ο άτολμος Κυριάκος και ο Νικολό Μακιαβέλι – PITSIRIKI.NET\nΟχι εμείς αλλά ο Νικολό Μακιαβέλι στον «Ηγεμόνα» έχει δώσει τις απαντήσεις.\nΕχει δώσει τις απαντήσεις για ένα φαινόμενο που επί 4 και πλέον έτη μάς ήταν ανεξήγητο.\nΜόνο μπορούσαμε να το παρατηρούμε, αλλά δεν είχαμε απάντηση.\nΣε πολλούς λοιπόν προκαλούσε αίσθηση πως είναι δυνατόν ο Αλέξης Τσίπρας σαν πρωθυπουργός να απολαμβάνει μία πρωτοφανή στήριξη από τον Λευκό Οίκο έως τη γερμανική καγκελαρία και από τα Ηλύσια Πεδία έως τα εγχώρια συμφέροντα.\nΕιδικά με την περίπτωση της Μέρκελ που σαν αντιπολίτευση της φώναζε go home madame Merkel δεν μπορούσαμε να πιστέψουμε τον τρόπο που η Γερμανίδα κατάπιε όλες αυτές τις προσβολές και άνοιξε την καρδιά της στον Τσίπρα τον οποίο στήριξε με νύχια και με δόντια.\nΤον έβγαλε ακόμη και από τα Μνημόνια κάνοντας τα στραβά μάτια για τα 100 δις κόκκινα δάνεια των τραπεζών, τα 400 δις ευρώ εξωτερικό χρέος (182% του ΑΕΠ), το αμεταρρύθμιστο δημόσιο, τους χρεοκοπημένους κρατικούς οργανισμούς, την προβληματική λειτουργία της Δικαιοσύνης, τη διαπλοκή και τους δημοσίους υπαλλήλους που αρνούνται να αξιολογηθούν.\nΗ Μέρκελ, οι θεσμοί και οι δανειστές στο σύνολό τους έκαναν τα στραβά μάτια και επέτρεψαν στον Τσίπρα να βγει από τα Μνημόνια.\nΤελικά υπάρχει εξήγηση γι΄αυτό και την εξήγηση έχει δώσει ο Νικολό Μακιαβέλι στον Ηγεμόνα που τον έγραψε το 1513!\nΑπό το 1513 υπάρχει η απάντηση στο μυστήριο της αγάπης με την οποία περιέθαλψαν τον Τσίπρα και τον Σύριζα όλοι εκείνοι που ο Τσίπρας σχεδόν εξύβρισε.\nΗ απάντηση είναι ότι θαύμασαν την τόλμη του. Το ίδιο είχαν κάνει και με τον Ανδρέα Παπανδρέου.\nΗ τύχη, το σύμπαν και το σύστημα για κάποιο μεταφυσικό λόγο είναι πάντα με τους τολμηρούς και τους “αυθάδεις”.\nΑυτή είναι η συνταγή επιτυχίας του Τσίπρα.\nΟ Τσίπρας λοιπόν κυβέρνησε 4,5 χρόνια με τσαμπουκά, με σιδερένια γροθιά.\nΜε αυτό τον τρόπο δείχνει αποφασισμένος να επιστρέψει. Με τσαμπουκά.\nΕναν τσαμπουκά που δεν τον είδαμε από τον Κυριάκο Μητσοτάκη.\nΓιατί χρειάζεται μεταρρυθμιστικός τσαμπουκάς να μεταρρυθμίσεις τη ΔΕΗ, να κάνεις το ίδιο με την ΕΡΤ και με τους υπόλοιπους χρεοκοπημένους δημόσιους οργανισμούς που τους πληρώνουμε 2,6 δις ευρώ το χρόνο.\nΟ Μητσοτάκης υποσχέσθηκε μείωση της φορολογικής και ασφαλιστικής λεηλασίας. Δεν επέδειξε τόλμη και αποφασιστικότητα να το κάνει.\nΗδη οι Συριζαίοι σηκώνουν κεφάλι και είναι ζήτημα να φθάσει η κυβέρνηση Μητσοτάκη τον Δεκέμβριο του 2020.\nΟ Τσίπρας διέλυσε συνειδητά τη μεσαία τάξη, τους ελεύθερους επαγγελματίες και τις μικρομεσαίες επιχειρήσεις.\nΟ Μητσοτάκης εξελέγη χάρη σ΄αυτούς αλλά δεν έχει τη τόλμη να στηρίξει, ως όφειλε, τους ελεύθερους επαγγελματίες, τις μικρές επιχειρήσεις και πάει λέγοντας.\nΟ Τσίπρας στήριξε εκείνους που τον στήριζαν με πάθος και συνέπεια.\nΟ Μητσοτάκης δείχνει να τους εγκαταλείπει ήδη από τους πρώτους 6 μήνες εμφανιζόμενος άτολμος να τους υπερασπισθεί.\nΕίναι ατολμία να διατηρείς σ΄ένα κράτος σαν το ελληνικό τον φορολογικό συντελεστή στο 24% και τις απάνθρωπες ασφαλιστικές εισφορές.\nΕίναι ατολμία να μην μπαίνεις στη διαδικασία μεταρρύθμισης των ζημιογόνων δημοσίων οργανισμών.\nΕίναι ατολμία στη τελική να μην υλοποιείς το μεταρρυθμιστικό προεκλογικό σου πρόγραμμα ενώ έχει προηγηθεί ένας Τσίπρας ο οποίος δεν δίστασε να χλευάσει το σύμπαν και τους λεγόμενους ισχυρούς ώσπου εκείνοι υποκλίθηκαν-βλέπε Τραμπ, Μέρκελ, Σόιμπλε, κλπ.\nΔυστυχώς αυτή είναι αλήθεια και με τρόμο πολύς κόσμος διαπιστώνει ότι ο Τσίπρας ετοιμάζεται να επανέλθει (ακόμη και ο Αδωνις το διέγνωσε) εξαιτίας της ατολμίας του Κυριάκου.\nΤα υπόλοιπα, το πως και το γιατί το ανέλυσε ο μπαγάσας ο Νικολό Μακιαβέλι, ήδη από το 1513!\nΣτο απόσπασμα του «Ηγεμόνα» ο Νικολό Μακιαβέλι γράφει για την τύχη και πώς επηρεάζει την ζωή των ανθρώπων:\n«Ο πολύς κόσμος πιστεύει πως η ζωή μας εξαρτάται κυρίως είτε από το Θεό είτε από την τύχη.\nΗ αλήθεια είναι πως η τύχη ορίζει τις μισές μας πράξεις αλλά αφήνει σε μας να κανονίσουμε τις άλλες μισές.\nΗ τύχη είναι σαν τα καταστροφικά εκείνα ποτάμια που όταν αγριεύουν κατακλύζουνε κάμπους, τσακίζουνε δέντρα και κτίσματα, σηκώνουν το χώμα και το πάνε μίλια μακριά και οι πάντες κάνουν τόπο στην ορμή τους χωρίς να μπορούν να την ανακόψουν.\nΗ τύχη στρέφει την ορμή της εκεί που δεν υπάρχει αξιοσύνη, επειδή ξέρει πως εκεί δε φτιάχτηκαν προχώματα και φράγματα για να τη βαστάξουν.\nΕίναι συχνό το φαινόμενο να ευτυχεί σήμερα ένας Ηγέτης και αύριο να καταστρέφεται χωρίς για αυτό να φταίει κάποια αλλαγή στην αξιοσύνη ή στο χαρακτήρα του.\nΕίναι καλότυχος ο Ηγέτης που έτυχε να συνταιριάξει τον τρόπο να μπορεί να πολιτεύεται ανάλογα με τη φυσιογνωμία των καιρών κι αλίμονο σε εκείνον που στα φερσίματά του διχογνωμούν οι καιροί.\nΣημασία δεν έχει στην επιτυχία του Ηγέτη αν επιδιώκει τους σκοπούς του με περίσκεψη ή πέφτει με τα μούτρα σ’ αυτούς, αν ασκεί βία ή με τέχνη κυβερνά, αν έχει υπομονή ή βιάζεται.\nΣημασία έχει αν από τύχη ή επιλογή η εκάστοτε συμπεριφορά του ταιριάζει με τις επιταγές των καιρών.\nΗ τύχη είναι γυναίκα και, σα γυναίκα που είναι αν θες να την εξουσιάζεις πρέπει να την χτυπάς και να τη σπρώχνεις.\nΗ τύχη σαν γυναίκα που είναι, αγαπάει τους νεαρούς, επειδή είναι λιγότερο επιφυλακτικοί, πιο άγριοι και πιο τολμηροί.\nΕίναι προτιμότερο λοιπόν να είσαι στη ζωή σου ορμητικός παρά επιφυλακτικός.»\nΠροτροπές για μελλοντικούς ηγέτες:\n«Ο θεός δε θέλει να κάνει τα πάντα για λογαριασμό μας για να μη μας στερεί την ελευθερία της βούλησης και το μεγαλείο της δόξας που μας ανήκει. Μπορεί λοιπόν ο θεός να ανοίξει τη θάλασσα να περάσουμε, να στείλει ένα σύννεφο να μας δείξει το δρόμο, να κάνει μια πέτρα να βγάλει νερό, να βρέξει μάννα εξ ουρανού. Όμως, τα υπόλοιπα πρέπει να τα κάνουμε εμείς, μόνοι.»\nΠηγή: Νικολό Μακιαβέλι. Ο Ηγεμόνας. Μετάφραση: Διονύσης Βίτσος.